open-index/open-wikipedia-markdown huggingface dataset:
鄭聰

**鄭聰**字**哲順**，號**怡堂**，泉州府武榮安平人，東寧宗親也，王鄭經之次弟，爵鎮國將軍。迨侄鄭克塽嗣王位，晉封**輔政公**。克塽降清，聰從之。
東寧

**東寧**，臺灣之古王邦也，立國於臺南。今白話多謂「明鄭時期」，以「明鄭」建諸臺灣故也。

東寧之王，乃大明之藩王也，或曰「潮王」，或曰「延平郡王」。始末之間，無不奉「明」為宗主、以「永曆」為其曆法，其忠其義，有目共睹。

永曆十五年開國，三十七年國亡。先後歷三世、五君之治，得國二十又三載。

## 史
永曆十五年冬十二月，潮武王鄭成功克臺灣，承紅夷。建都於承天府安平鎮，詔其臣民曰：「東都明京，開國立家，可為萬世不拔基業。」初，鄭氏入臺灣，改名「東都」、再稱「明京」，俟明昭宗至。然，十六年夏五月，帝崩殂於滇，遂改之「東寧」。六月，成功薨於安平王城，享年四十；永曆三十五年，其孫克塽諡之曰「潮武王」。

武王既歿，王弟鄭世襲謀取王位，又謀士蔡雲、鎮將黃昭、蕭拱宸、曹從龍之屬以「世子行不正」為由立之，遂稱「護理」。賞勳司蔡政聞之甚怒，以大義斥之，奉武王之冠袍至思明州，請世子鄭經發喪嗣位。世子從忠振伯洪旭之諫，嗣王位，曰「世藩」，舉兵東征臺灣。

三藩亂起，延平郡王鄭經戰清軍於閩粵，不敵而返，尋薨。子克𡒉監國。克𡒉剛毅果決，處事秉直，眾將皆忌恨之，意將另立，部將馮錫范乃舉兵反，弒克𡒉而立其弟克塽爲主。永曆三十七年，鄭氏奉表降清，清廷以之爲海澄公，國除。

## 官爵
東寧之王，乃東亞州之郡王、大明皇帝之臣也；國中稱王，朝廷文武俱啟，官民咸稱臣。王母封號曰「太妃」；中宮曰「王妃」、側室姬妾曰「夫人」；東宮曰「世子」，其正室曰「世子妃」。

宰輔曰「諮議參軍」，設參軍府於王城旁，以協理國務。皇帝昭宗特許，王得於丞相之下，再設六官戶、吏、禮、刑、兵、工；六官皆以主事掌之、協理輔之、都事協之，各司其職。又仿明制，改都察院曰「察言司」、中書省曰「中書科」、翰林院曰「儲賢館」、「育冑館」。又新創己制，設承宣司以傳令諭、賞勳司以論功行賞、審理司、賓客司。教育乃百年大計也，又設國子監。

## 名份
臺灣鄭氏承天開國，而其天乃大明也。一六五五年，昭宗敕封成功「延平王」、封國「延平」，為郡王之爵。一六六一年，成功克臺，於海外另立乾坤，曰「東寧國」；雖於海外另創扶餘，然其心之所向，仍大明。東寧、朝鮮皆乃大明之不二忠臣。

## 世系

## 注

## 據
* 《閩海紀要》
* 《海上見聞錄》
武妃董氏

**武妃董氏**，東寧武王鄭成功之中宮也，郡王妃。孫克塽諡夫成功曰「潮武王」、董妃曰「潮武王妃」。
慶元黨禁

**慶元黨禁**，宋寧宗慶元初政爭也。紹熙五年夏孝宗上皇崩，六月，光宗皇帝禪位。寧宗立。是爲紹熙內禪。寧宗之立，韓侂冑有功。而賞不稱意。與右丞相趙汝愚不諧。寧宗詔朱熹爲講官，熹屢白侂冑之奸於帝。未幾，右正言黃度以忤韓侂冑，斥去。紹熙五年十月十九日，朱熹疏韓侂冑。侂冑以內批出熹爲宮觀。蓋黜之也。趙汝愚得批還上，韓侂冑固不許。又以朱熹忤己，乃斥道學爲偽學，禁之。工部尚書趙彥逾，與趙汝愚定策有功，亦不被遇，遂與韓侂冑合謀圖趙汝愚。二人疏其所忌者，皆指爲趙黨，寧宗疑。侂冑復起劉德秀、京鏜，以專言路，孤汝愚。斥中書舍人陳傅良、監察御史吳獵、起居郎劉光祖。既而奏曰「汝愚以同姓居相位，將不利於社稷，乞罷其政。」慶元元年二月十一日，右正言李沐上殿，乞罷汝愚。是日，汝愚自求罷相。二十二日，汝愚罷。時輿論洶洶，冤汝愚者眾。韓侂冑恐人心未服。罷國子祭酒李祥、博士楊簡。太府丞呂祖儉送韶州安置。太學生楊宏中、周端朝、張衜、林仲麟、蔣傅、徐范等悉送五百里外羈管。再貶汝愚爲寧遠軍節度副使，永州安置。汝愚遂見迫死。慶元二年九月，詔官府、州郡禁道學。五年春正月，彭龜年、曾三聘下大理獄。其後黨禁漸解，然韓侂冑用事如故。開禧三年十一月三日，韓侂冑就戮於臨安玉津園。嘉定元年二月，復趙汝愚官。嘉定三年五月，詔追贈熹中大夫、寳謨閣直學士。

## 偽黨
時韓侂胄斥趙汝愚、朱熹等爲偽黨，凡五十九人，茲列其要者姓名。
*趙汝愚
*留正
*王藺
*周必大
以上四人，時居相位。
*朱熹等十三人，時居待制以上。
*劉光祖等三十一人，朝臣。
*皇甫斌等三人，武臣。
*楊宏中等六人，太學生。
*蔡元定士大夫。
*呂祖秦士大夫。

## 韓黨
韓侂冑以下凡三十六人。茲列其要者姓名。
*韓侂冑
*京鏜右丞相。
*何澹樞密。
*劉徳秀諌議大夫。
*胡紘御史。

## 攷
*《宋史卷三百九十二》
*滄洲樵叟撰《慶元黨禁》
楊英

**楊英**，東寧之文臣、史家也，曾任戶官、戶都事、天興知州之職。於知州任內，纂有《先王實錄》一書，載錄武王成功之言行。

文王經反正嗣大位，欲挾叔世襲返思明監之，授英「東寧留守」之職，理臺灣之事、掌臺灣之兵。

一六七四年，文王領兵入中土，與大清三藩之舉事。東寧文武俱啟，授英戶官之職。

一六八零年，文王返國，毫無建樹，終日飲酒尋歡，不理國務。臣永華、平相繼逝世，英亦撒手人寰。
沈光文

**沈光文**，字**文開**，號**斯菴**，明浙江鄞縣人，萬曆四十年九月廿四日生。

著有《文開文集》、《流寓考》、《臺灣賦》、《草木雜記》、《臺灣輿圖考》等，錄臺灣風情，故謂「海東文獻初祖」、「臺灣古典文學之祖」。

鄭經主政，曾纂《臺灣賦》相譏，曰：「鄭錦僭王，附會者言多諂媚，逢迎者事盡更張。」等語；經怒，命斬之。幾遭滅門，遁入山林苟延為僧。

既而，克塽降清，光文續隱於臺灣。康熙二十七年，卒，年七十五。

分類:浙江省列傳
王香禪

**王香禪**，本名**罔市**，又名**留仙**、**香嬋**，小字**黛卿**，藝名**夢癡**。清治臺北府艋舺人，以藝旦為業，亦吟詩作對，聲名遠播，時人謂之「臺灣三大美人」。

分類:優伶
分類:臺北市列傳
趙汝騰

**趙汝騰**，字**茂實**。號**庸齋**。福州人也。宋宗室，太宗皇帝七世孫。理宗朝寶慶二年進士。知溫州、婺州。後任禮部尚書兼給事中，兼修國史、實錄院修撰。薦衢人徐霖爲著作郎，霖行事乖謬，汝騰自求去。景定二年，卒。有《庸齋集》六卷，《四庫全書》錄之。行於世。汝騰在朝，多有規諫。嘗謂理宗曰：「陛下有用君子之名，無用君子之實。」
## 履歷
*寶慶二年，進士。
*差主管禮、兵部架閣。
*籍田令。
*秘書省正字、校書郎、秘書郎兼史館校勘。
*玉牒所檢討官。
*直煥章閣知溫州，徽猷閣、江東提點刑獄。
*直寶文閣，知婺州。
*起居舍人，兼權中書舍人。
*起居郎，暫兼權吏部侍郎，兼國史編修、實錄檢討，兼同修國史、實錄院同修撰。
*吏部侍郎兼侍講，權工部尚書兼權中書舍人。
*禮部尚書兼給事中，兼修國史、實錄院修撰。
*兼直學士院，拜翰林學士兼知制誥，兼侍讀。
*龍圖閣學士、知紹興府、浙東安撫使。
*端明殿學士、提舉佑神觀。
*翰林學士承旨，知泉州、知州南外宗正事。
## 攷
*《宋史卷四百二十四》
*《欽定四庫全書》
金章宗

**金章宗憲天光運仁文義武神聖英孝皇帝**諱**璟**。世宗孫也。父允恭，母孝懿皇后徒單氏。大定八年秋七月丙戌誕於東宮。十八年，封金源郡王。二十五年十二月，封原王。判大興府事。二十六年四月，賜名璟。十一月，受冊爲皇太孫。二十九年春正月癸巳，世宗崩，太孫即皇帝位。

泰和五年十月，韓侂冑北侵，七年夏五月丙申，宋遣使議和。十一月，宋人誅韓侂冑。八年春三月，與宋和。六月戊申致書於宋皇帝。十一月丙辰，帝崩於福安殿。年四十一。在位二十年。金道中衰，漸自章宗。大安二年，葬道陵。

## 攷
*《金史卷九、十、十一、十二》
夏仁宗

**夏仁宗聖德皇帝**諱**仁孝**。崇宗皇帝長子也。母曹氏。大德五年，崇宗崩。仁孝即皇帝位。時年十六。十二月，立罔氏爲皇后。改元大慶。三年，請置榷場於金。金人許之。帝尚漢法，建學校，立小學於禁中。改元人慶。釋奠於太學。尊孔子爲文宣帝。改元天盛，開科舉，立唱名法。御製《鼎新》律令。頒行之。立通濟監，鑄錢。又立翰林學士院。修實錄。追封野利仁榮爲廣惠王。仁宗朝，宰輔任得敬專擅。先是，大定十年，封得敬爲楚王。得敬通金人、宋人，謀竊國。乾祐初，誅得敬。三年，金主以榷場利夏而損金，罷蘭州、保安榷場。帝表請復之。金人許之綏德。至其主璟立，許於夏使館內貿易。二十二年，夏人牧於金境，金人怒，遣兵來數。夏兵伏以待之，殺其將。二十四年，崩。年七十。在位五十五年。葬壽陵。子純祐嗣。是爲桓宗。
## 攷
*《宋史卷四百八十六》
*《金史卷一百三十四》
大理國

**大理國**，在今中國之雲南。時與五代、遼、夏共立。後復與宋、金、夏并立。天福二年，段思平滅楊干貞而王。建號大理。都大理。置府、郡、諸部。奉釋教。至保定帝，其臣高升泰自立。改號大中國。升泰崩，段正淳立，是為中宗。大理復國。憲宗朝，遣使入宋求冊。受封雲南節度使、上柱國、大理王。至段興智，元世祖南征。封段氏爲大理總管，仍世襲。至總管段世。爲大明所滅。前後凡三十三世。四百五十年。其言語、風俗異乎中原。襲南詔禮制。丞相曰「清平官」。

## 諸帝
*大理太祖思平
*大理文經帝思英
*大理太宗思良
*大理廣慈帝思聰
*大理應道帝素順
*大理昭明帝素英
*大理宣肅帝素廉
*大理秉義帝素隆
*大理聖德帝素真
*大理煬帝素興
*大理興宗思廉
*大理上德帝廉義
*大理上明帝壽輝
*大理保定帝正明
*大理中宗正淳
*大理憲宗正嚴
*大理景宗正興
*大理宣宗智興
*大理英宗智廉
*大理神宗智祥
*大理孝義帝祥興

## 大理總管
*段興智
*段實
*段忠
*段慶
*段正
*段隆
*段俊
*段義
*段光
*段功
*段寶
*段明
*段世
高麗國

**高麗**，在今朝鮮半島。天授元年，開城人王建弒其主弓裔而自立。建號高麗。改元天授。定都開京。統一三韓。是為高麗太祖。其國與宋、遼、夏并立，後復與宋、金、元并立，崇奉釋教。高宗朝，元人屢犯境。遂奉元爲宗主。其王任征東行省達魯花赤。復與元通婚。王世子常住大都爲質。洪武二十五年，李成桂廢其主瑶自立。國遂亡。朝鮮代之。其國禮制與中國同。言語、風俗與中國異。
## 百官
高麗國官制，因時沿革，初襲唐制。置內議省。改門下府。成宗朝，稱內史門下省。文宗十五年，稱中書門下省。忠烈王事元。廢門下、尚書而置僉議府。其後亦屢變，實是名非而已。宰執曰判門下。後改都僉議、判都僉議使司事、領都僉議。即丞相也。

密直司，若宋之樞密院。初稱中樞院。忠烈王後改密直司。有吏、兵、戶、刑、禮、工六曹。司憲府。即御史臺也。司諫事。成鈞館，太學也。其判事曰大司成。有通文館、司譯院，掌漢語傳習之事。

## 諸王
*高麗太祖建
*高麗惠宗武
*高麗定宗堯
*高麗光宗昭
*高麗景宗胄
*高麗成宗治
*高麗穆宗誦
*高麗顯宗詢
*高麗德宗欽
*高麗靖宗亨
*高麗文宗徽
*高麗順宗勛
*高麗宣宗運
*高麗獻宗昱
*高麗肅宗顒
*高麗睿宗俁
*高麗仁宗楷
*高麗毅宗晛
*高麗明宗晧
*高麗神宗卓
*高麗熙宗韺
*高麗康宗祦
*高麗高宗皞
*高麗元宗倎
*高麗忠烈王賰
*高麗忠宣王璋
*高麗忠肅王燾
*高麗忠惠王禎
*高麗忠穆王昕
*高麗忠定王蚳
*高麗恭愍王祺
*高麗前廢王禑
*高麗後廢王昌
*高麗恭讓王瑤

## 攷
*《高麗史》
嚴譯

**嚴譯**，或曰**嚴復話語系統**，謂譯家嚴復之話語形式、翻譯方法、意識形態。其名著有八，即《天演論》、《群學肄言》、《原富》、《法意》、《穆勒名學》、《群己權界論》、《社會通詮》、《名學淺說》。

## 例
文法基礎：漢以前字法句法。

翻譯目的：輸入歐化，開啟民智。

語音標準：部定詞用北京官話。

文學風格：桐城派之雅潔、鳩摩羅什之四字句。

翻譯標準：信、達、雅。

翻譯方式：達恉變譯，則詞內達恉、句內達恉、段落達恉、增、刪、加評、加按語等。

文化觀念：兼容古今，會通中西。

## 早期

## 中期

## 晚期

## 據
*韓江洪《嚴復話語系統與近代中國文化轉型》，上海譯文出版社，2006年10月版

## 參
*華製新漢語及中文固有語考證
東漢駒

**東漢駒**，刺客，日本飛鳥朝人。又名**盤**、**駒子**。父東漢直磐井。

崇峻天皇五年十一月，外戚蘇我馬子使之刺崇峻帝，後爲馬子所害。
油

**油**，碳氫化合物之類也。非極性液態，於水不溶。

油水兩者，短期之內，可以乳液若奶者均混之。然，夫乳液者，亞穩之態也，歷時而又分油水二相。食之過量，脂增，或生心血之病矣。

## 概述
油者，蓋乎諸碳氫合質所成（矽油者，矽氧合質而成也），油之所成者，非極性也，異於醇酮醚諸類。至於油脂兩者，亦有異矣，夫油者，分子比之以細、連接亦為少矣。

## 類
### 食油

是「油」者，油脂之謂，蓋長鏈脂肪酸甘油酯。沸點高於水，而有脂香，故庖廚所繫焉。俗謂開門七件事一也。

*植物油：菜油、向日葵油、橄欖油之屬。
*動物油：如牛油、豬油、馬油、魚肝油、雞油。

### 精油
精油，易揮發、具芳香，常用於胭脂、妝粉之中。

### [[石油]]

長鏈烴類，常溫液態。

### [[矽氧樹脂|矽油]]
矽油者，蓋乎矽氧高分子之類矣。不易氧化，亦熱穩矣。常用於潤滑、化妝之中。

## 用
* 潤滑劑
* 燃料
* 液壓油
* 化工原料
* 熱容
西寧市

**西寧市**，中華人民共和國青海省治也。古稱西平、鄯州。置四區二縣一自治縣。口二百二十萬餘。

## 沿革
初屬漢之金城郡。魏置西平郡。五胡亂華，禿髮氏僭稱王，治西平。北魏稱鄯州。唐世襲其名稱鄯州。後爲吐蕃所破，置青唐城。宋人復立鄯州，改西寧州。明世爲西寧衛。清置西寧府，屬甘肅。欽差辦理青海蒙古番子事務大臣駐此。後爲河州馬氏所據。民國二年，改海東道。三年，又改西寧道。十六年，廢道。十八年，置青海省，治西寧。一九四九年秋九月，解放軍入城。六〇年，升地級市。

## 政區

*城東區、城中區、城西區、城北區。
*湟源縣、湟中縣。
*大通回族土族自治縣。

## 它典
* 西寧市政府 

分類:青海省區劃
開門七件事

**開門七件事**，中國俗諺。謂柴、米、油、鹽、醬、醋、茶也。宋人吳自牧具八件事，此語蓋肇乎自牧。元、明以來多謂七件。
蘭州市

**蘭州市**，中華人民共和國甘肅省治也。別稱**金城**。置五區三縣。口三百六十二萬餘。

## 沿革
漢昭帝始元元年，置金城縣。隋文帝開皇三年，改蘭州。明世屬陝西承宣佈政史司。清乾隆三年，置蘭州府。二十九年，爲陝甘總督衙門治所。民國二年，改蘭山道。河州馬氏據而有之。一九四九年秋八月，解放軍入城。後置蘭州市。二〇一二年秋八月二十八，置蘭州新區。

## 政區

凡五區三縣。
*城關區、七里河區、西固區、安寧區、紅古區
*永登縣、皋蘭縣、榆中縣

## 它典
* 蘭州市政府
靖國神社

**靖國神社**，處日本國東京都千代田區九段北。主祀戰歿士卒。不隸神社本廳。明治二年夏六月二十九日立。初稱**東京招魂社**。靖國者，典出《春秋左傳》僖公二十三年秋令尹子文云「吾以靖國也。」
## 祀
從祀者，凡幕末以來內外殉國者皆是。稱英靈，所由蓋藤田東湖和南宋文天祥《正氣歌》英靈不泯之句也。平成十六年，計二百四十六萬六千五百三十二人。尤以太平洋戰爭爲眾。次中日戰爭。例祭在春四月二十一日，二十三日罷。是爲春季例大祭。秋十月十七日行秋季例大祭，二十日罷。夏七月十三日行御靈祭。每歲八月十五日例無祀，然好事者雲集。或謁社，或聲討。諸國亦由是不寧。遂有靖國神社之議。
姜齊桓公

**齊桓公**諱**小白**。僖公子也。兄襄公無知。襄公亂性，兄弟各奔他國。小白奔莒，鮑叔牙傅之。襄公既遇弒，小白歸國即位。公以其兄糾在魯，恐爲患，遂發兵擊魯。魯人殺糾。糾下有管仲，爲公所獲，賴鮑叔牙得全，公拜之大夫，任以政事。復用鮑叔、隰朋、高傒修齊之政。桓公二年，滅郯。五年，伐魯，魯不敵，公與魯會盟於柯。七年，會諸侯於甄。桓公遂霸。二十三年，公救燕而伐山戎，親征。待燕公以禮，命其修貢於宗周。事聞，諸侯皆向之。二十八年，救衛，城楚丘。三十年春，楚王不修貢於中國，桓公伐之。楚屈完來見，公與完盟而去。《公羊傳》謂桓公尊王攘夷，王者也。夷，楚也。三十五年夏，受周天子所賜文武胙、彤弓矢、大路。四十二年，戎犯宗周，桓公命諸侯各發兵戍之。四十三年冬十月乙亥，薨。諸子爭位。置公屍於床凡六十七日，屍爛，蟲出於戶。至十二月辛巳夜，殮。謚曰**桓**。
## 子
公有三夫人，內寵六人，子十餘人。多失其名。
*公子無詭
*齊惠公
*齊孝公
*齊昭公
*齊懿公
*公子雍
## 攷
*《史記·齊太公世家》
*《公羊傳》
季連

**季連**，楚之先人。殷時，初居隈山。遷穴窮、喬山、爰波。逆汌水而上，見殷王盤庚之子。徙方山。娶盤庚女孫妣隹。生𦀚伯、遠仲。《史記》云季連生附沮，不詳。
## 攷
*《楚居》
*《史記·楚世家》
平安朝

日本國**平安朝**，起延曆十三年桓武帝遷都平安，止源賴朝開府鎌倉，前後三百九十年。歷三十三帝。

## 略史
此代承奈良餘緒，而修政以律令。惟令之弊多而益少，氓流於野。乃置國司於諸國。分權於田堵。故諸藩日盛，復以兵威之。則武士興。戍衛有任，紫宸安泰。朝中莫不世官，謂之攝關家。白河帝禪，號院。實聽政焉。是爲治天之君。久之，朝綱漸廢，武弁平清盛起自莽夫，入爲相國，獨斷臺省者二十載。鼎器虛設，衣冠盡去。清盛既薨，源賴朝討平其黨，安德帝投海。天下遂服鎌倉將軍。
## 諸帝
*桓武天皇
*平城天皇
*嵯峨天皇
*淳和天皇
*仁明天皇
*文徳天皇
*清和天皇
*陽成天皇
*光孝天皇
*宇多天皇
*醍醐天皇
*朱雀天皇
*村上天皇
*冷泉天皇
*圓融天皇
*花山天皇
*一條天皇
*三條天皇
*後一條天皇
*後朱雀天皇
*後冷泉天皇
*後三條天皇
*白河天皇
*堀河天皇
*鳥羽天皇
*崇德天皇
*近衛天皇
*後白河天皇
*二條天皇
*六條天皇
*高倉天皇
*安德天皇
*後鳥羽天皇
阿拉伯字

**阿拉伯字**，亦名**天方字**、**回字**者，本天方國人所造以記其語者也。及清真教大行，奉教之邦，多借其字以成文，若波斯、烏都、畏吾兒諸部是也。

考其源流，蓋出納巴泰字。其法橫書，自右及左。初造之時，本無元音，僅以零聲母「艾里夫」（ا）、半元音「雅阿」（ى）倂「瓦烏」（و）等字當之；後人始別制動符，以輔發聲。其字多連綿相屬，一詞之內，筆意貫串而不絕。彼邦人以為美，由是書體繁衍，遂成絕藝。

又，天方語中有「達德」（ض）音，為萬國諸言所罕覯，故其國人嘗自譽其語曰「達德之語」云。

## 字母表

阿拉伯語回字凡二十有八，皆輔音。
醇

**醇**者，官品也，式R-OH。羥基其特徵官能團而名之。性稍躍，乃易燃液體也，親水親油，乃溶劑之極品。消毒火酒（含異丙醇）、酒（含乙醇）者皆有之。

醇之子類甚繁：論其烴基之異，蓋分飽和醇、不飽和醇、脂環醇、芳香醇也；論其烷基之多寡，分伯（一級醇）、仲（二級醇）、叔（三級醇）三者；論其羥基之數，曰一元、二元、三元之類。羥基多於二者，皆謂之多元醇。

乙醇者，常見之徒也。製以千年，用以千年，可殺菌亦可製酒，亦用製溶劑、作原料矣。

## 效性
其效多見者有四，曰代效（鹵代反應），曰失水（失水反應），曰氧效（氧化反應）、曰酯化（酯化反應）。代效者，以鹵素取羥基代之，得鹵代烷。失水者，消去反應也，去羥基、一氫者，得烯烴、水。

至于氧效，伯醇者受氧得醛，再而得羧酸，仲醇者生酮，而叔醇者，繫羥基之碳無氫也，故性穩而不受氧矣。酯化者，並羧酸者而得酯、水矣。
華製新漢語

**華製新漢語**者，與**[[和製漢語]]**相對，謂西學東漸以降，華人自譯之語。大抵以嚴譯、《萬國公法》、《英華字典》、《海國圖志》、《幾何原本》等為其選。而《萬國公法》、《海國圖志》傳日本，復轉為東譯之先階，至今襲用。而嚴譯則多廢矣，獨邏輯、圖騰、烏托邦等數語傳耳。

## 明末清初
## 甲午前
## 甲午後
## 參
*華製新漢語一覽
*熊月之所著《西學東漸與晚清社會》，中國人民大學出版社，西元二零一一年三月一日版
尿素

**尿素**，正名**碳醯二胺**，一云**脲**，官品也，式CON2H4、(NH2)2CO、CN2H4O。重六十，合碳、氮、氧、氫而成，乃一白色晶體，或粉狀，有毒。出獸朊之代謝，可為氮肥。

昔人未能合成之，而尿素者，有機化合物也。遂斷曰，凡人創之化合物，皆無機。然德人維勒，竟以氰酸鉀共硫酸銨而得尿素。於是，不復稱合成化合物稱曰無機。
桓武天皇

**桓武帝**、**日本根子皇統彌照天皇**諱**山部**。光仁天皇子也。母天高知日之子姬尊，百濟人也。寶龜二年，拜中務卿。四年，受冊爲皇太子。天應元年三月辛卯，太子受禪即天皇位。己亥，遣使如伊勢神宮，告即位。十二月，太上天皇崩，帝哀毀累日。辛亥，敕延服喪爲一年。天應二年春正月，因幡守冰上川繼反。丁酉，獲川繼，流之伊豆。秋七月丙午，大赦。己巳，改元延曆。延曆二年夏四月甲子，立夫人藤原氏爲皇后。六月辛亥，敕坂東八國練兵備夷。乙卯，禁私立寺。秋七月甲午，以藤原繩繼爲大納言，大伴家持爲中納言。十二月戊申，巨室以宅取質，氓亡於野。帝禁之。三年春二月己丑，以大伴家持爲征東將軍。夏四月癸未，命藤原小黑麻呂等，勘山背國乙訓郡長岡村地，議遷都。六月己酉，命藤原繩繼等爲造長岡宮使，營宮室焉。十一月戊申，帝幸長岡宮。四年，立皇子安殿爲皇太子。十三年，從和氣清麻呂之議，遷都平安。十一月丁丑，改山背國爲山城國。改古津爲大津。十五年冬十一月乙未，帝以民間私鑄滋生，錢賤不堪用，詔製隆平永寶錢。十六年，以坂上田村麻呂爲征夷大將軍。置副將軍丞之。十九年秋七月己未，追封早良親王爲崇道天皇。二十三年，遣僧最澄、空海使唐。延曆二十五年春三月十七，帝崩。壽七十。四月庚子，葬柏原山陵。大同元年冬十月庚午，改葬柏原陵。

## 妻子
*皇后藤原乙牟漏
**平城天皇諱安殿
**嵯峨天皇諱神野
**高志內親王
*夫人藤原旅子
**淳和天皇諱大伴
*妃酒人内親王
**朝原内親王
*夫人藤原吉子
**伊豫親王
*夫人多治比真宗
** 葛原親王
** 佐味親王
** 賀陽親王
** 大野親王
** 因幡内親王
** 安濃内親王
* 夫人藤原小屎
** 万多親王
* 女嬬百濟永繼
**良岑安世
等。

## 攷
*底本《續日本紀》
*底本《日本後紀》
萬國音標字

**萬國音標字**，又稱**國際音標**、**萬國語音學字母**，所以書音聲也。蓋人之為言者，尋章古今，但求驚人，從心所動，無出唇齒牙喉舌。是以音聲有限，而可以書記之。國際語音學學會以羅馬字為基，增改擴之，使一音一字，一一對應。今萬國音標字凡百有七，符號標記五十許。

## 音標總覽
夫萬國音標之字母，可分三類：曰肺部氣流音，曰非肺部氣流音，曰元音。
### 肺氣音

肺氣音者，輔音之一類，乃氣自肺直出之音。中國語音，聲母皆是。

### 非肺氣音
非肺氣音者，輔音之一類，前節之反也。咂嘴之嘖嘖聲為是。

### 塞擦音

### 協調輔音

### 元音

元音者，音節中心之音也。

### 他

## 據

## 兼查
* 音韻學
* 語音學
* 語言學

分類:音系學
分類:漢語拼讀程式
嘧啶

**嘧啶**者（C4H4N2，正名壹，參-二氮雜苯），雜環化合物也，形似苯，四碳二氮環扣，乃二嗪之類。類吡啶，具芳香性。

## 核酸間之嘧啶
脫氧核酸、核糖核酸之鹼基有五，類嘧啶者有三，曰胞嘧啶，曰胸腺嘧啶，曰尿嘧啶也。


File:Cytosin.svg|胞嘧啶
File:Thymin.svg|胸腺嘧啶
File:Uracil.svg|尿嘧啶


胸腺者，唯見於脫氧核酸，尿嘧啶反之，唯見於核糖核酸，胞嘧啶者，於二者皆可得之。胸腺、尿嘧啶，以兩氫鍵繫於腺嘌呤，胞嘧啶者，以三氫鍵繫於鳥嘌呤，此蓋鹼基互補配對也。
以色列

**以色列**，西亞之國也，居地中海之右。北接黎巴嫩，南臨埃及，東界巴勒斯坦、敘利亞、約旦。方二萬餘公里，有衆八百十三萬餘。都耶路撒冷。
莆仙語

**莆仙語**，閩省莆田地方之言也，亦名**興化語**。操之者，多居閩省莆田、仙遊之地，遂以「莆仙」名之。能言者五百萬餘。

莆仙語有調七：曰陰平，曰陰上，曰陰去，曰陰入，曰陽平，曰陽去，曰陽入，上古雅言之韻猶存。操閩東語、閩南語者易習之，然中原操官話者，多弗能懂也。

分類:閩語
閩惠宗

**閩惠宗齊肅明孝皇帝**，諱**鏻**，初諱**延鈞**，閩太祖次子也，母龍啓太后黃氏。

太祖時，封泉州刺史。同光三年，太祖薨，世子延翰嗣立。延翰性驕淫兇暴，惠宗不堪其虐，乃與建州刺史延稟治兵攻福州。延稟先至，生致延翰，歷數其罪，斬於紫宸門外。惠宗至，延稟乃推惠宗為主。表於後唐，冊為節度使、琅邪王、閩王。

及延稟歸建州，執惠宗手曰：「善守先人基業，勿煩老兄再下！」惠宗雖稱謝，心實忌之。長興二年，惠宗有疾，聞於建州。延稟以次男繼升為建州留後，親治兵伐福州。惠宗遣樓船指揮使王仁達往禦，先破繼雄，復破延稟，擒之以歸。惠宗笑謂延稟曰：「果煩老兄再下！」棄市。其子繼升、繼倫聞之，走吳越。

惠宗好鬼神、道家之說，道士陳守元以左道見信，建寶皇宮以居之。信守元之言，乃有稱帝之心。聞吳越主錢元瓘薨，遣使如唐，求封吳越王，不報。乃稱大閩皇帝，建元隆啓，更諱曰鏻。立五廟，封高蓋山為西嶽。

帝初娶明惠皇后劉氏，生建王繼嚴、康宗繼鵬、臨海郡王繼恭、福王繼韜。及劉氏薨，復娶婢陳氏金鳳，封淑妃，得一子繼鏞。築水晶宮於西湖。及惠宗風疾不能視朝，淑妃專斷朝政，閩人恨之。

永和元年，惠宗病且死，進淑妃為皇后，謀奪嫡。康宗與皇城使李倣謀，以兵入皇城，誅淑妃、繼鏞等，並弑惠宗。諡**齊肅明孝皇帝**。

## 據
*《十國春秋·閩二·惠宗本紀》
*《舊五代史·卷百三十四》
*《新五代史·卷六十八》
後醍醐天皇

**後醍醐天皇**諱**尊治**。後宇多天皇第二皇子也。母談天門院五辻氏。文保二年，年三十一，即皇帝位。帝在位，追延喜、天曆之舊跡。民德之。是歲秋八月三日，太政大臣西園寺實兼女入弘徽殿，備爲后妃。元德二年春二月四日，詔中納言萬里小路藤房，議行幸東大寺興福寺。遂行之。有司百僚扈從。元弘二年春三月七日，帝移幸隱岐國。千葉貞胤、佐佐木道譽等以五百騎警衛。三年，帝與源忠顯自自隱岐千波湊出幸出雲、伯耆國，登舟。佐佐木清高追及，帝匿船底，人皆不覺，乃得全。至伯耆國大坂湊。豪傑名和長年奉帝唱義。延元三年秋八月九日，帝不豫。遺詔滅亡朝敵。立第七皇子憲良爲儲。崩於吉野。葬於吉野山麓之林中。
## 攷
*底本《太平記》
閩語

**閩語**，華南地方之言也，亦名**福建話**云云。操之者多居閩省，是故以省名名之。海南、廣東、臺灣諸地亦有用之者。

初，中國學者分漢語諸言為七：曰官話，曰吳語，曰閩語，曰粵語，曰客語，曰湘語，曰贛語，曰晉語。然以語言學分，言不通即非一語。閩省諸地之言實不能互通，乃復分閩語為六：曰閩北語，曰閩東語，曰閩南語，曰閩中語，曰莆仙語，曰閩贛語。
分類:閩語
蓋達

**蓋達組織**，或譯曰**基地組織**、**阿爾蓋達組織**、**卡伊達組織**，伊斯蘭旨之黨也，其徒咸奉遜尼宗瓦哈比派。

一九七九年，蘇聯伐阿富汗。有沙特人名奧薩馬本拉登者，以盡散其資，募兵以抗之。陰得美國之援，勢乃大振。至一九九〇年，伊拉克伐科威特而據之。沙特與美國盟，共列國討之。美國以基督徒之身，入駐伊斯蘭發端之國，拉登以為恥，謀驅之，由是反目。沙特逐之，拉登走蘇丹。一九九二年，塔利班之魁穆罕默德歐瑪奪阿富汗大位。塔利班，伊斯蘭原教旨之黨也，乃與蓋達親慕。歐瑪奉拉登至其境，甚禮之。復以資資之，其勢大壯。

二〇〇一年，拉登遣其徒，劫客機以襲美國，崩其世貿中心，舉世譁然。聯合國以蓋達為恐怖組織，懸巨賞以緝拉登，復以大兵伐阿富汗，得之。拉登走匿山間，其徒猶行兇於世。二〇一一年五月，美國遣精兵，誅拉登於巴基斯坦。自是蓋達勢衰。

今中東有黨曰名達伊沙者，初，奉蓋達為宗；然其多行不法，壞清真寺，違古蘭經之教義，蓋達恥之，乃於二〇一四年絕其交。
王十朋

**王忠文公十朋**字**龜齡**，溫州樂清人也。宋高宗朝，講學於梅溪，入太學。時高宗策士，十朋對之切要，帝擢十朋為第一。授紹興府簽判。旋召為秘書郎，兼建王府小學教授。十朋在朝，屢上言，高宗多用之。孝宗立，十朋疏史浩八罪，浩遂見抑。十朋主伐，張浚不利，十朋亦引咎去職。出知饒州，歷知夔州、湖州、泉州，皆有政聲。東宮立，奉詔歸朝。以龍圖閣學士致仕。卒。年六十。謚忠文。子聞詩、聞禮。嘗知光州、常州，人亦稱之。
## 據
*《宋史卷三百八十七》
坂上田村麻呂

縮圖|坂上田村麻呂像。刊於菊池容齋《前賢故實》
**坂上田村麻呂**生於天平寶字二，平安朝武官。正三位、大納言兼右近衛大將兵部卿。勲二等。歿於弘仁二年。卒贈從二位。

其名也，又書如**田村麿**。

## 據
一九四九年

## 大事
*十月一日，中華人民共和國建國。國府播越，行都臺北府。
## 生
*一月一日，香港歌手徐小鳳生。
## 卒
崔國輔

**崔國輔**，開元中清河人，或謂吳郡人。字、號皆不傳。開元十四年進士。歷官山陰尉、許昌令、集賢院直學士、禮部員外郎。天寶十一載，貶竟陵司馬。與陸羽交遊，時人稱之。國輔善詩。尤長五絕。深得六朝遺風。有集，佚。《全唐詩》存其詩一卷。
## 攷
盧綸

**盧綸**，字**允言**。河中蒲人，本范陽人也。天寶末、大曆初，屢舉進士不第。為宰相王縉、元載所識，授閿鄉尉，遷集賢院學士、秘書省校書郎，出為陜府戶曹參軍、河南密縣令。建中元年，知昭應縣。四年，陷於朱泚之亂。五年，闢為渾瑊元帥府判官。隨瑊鎮河中。授檢校戶部郎中。貞元中，上殿和御製詩。未幾卒。綸工五言詩，大曆中，與吉中孚、韓翃、錢起、司空曙、苗發、崔峒、耿湋、夏侯審、李端十人號為大曆十才子。綸列第一。有詩集十捲，佚。《全唐詩》存其詩五卷。
## 攷
鹼土金屬

**鹼土金屬**者，第二族元素也，乃鈹、鎂、鈣、鍶、鋇、鐳。色皆銀白，熔點、硬度皆低，稍高於鹼金屬者也。性稍躍，遇氧則啞，遇水釋氫，生氫氧化物。此等氫氧化物不溶水，只可以鹽基名之。

易并鹵族、氧族元素而生化合物。熔融態下，可還原鹽以得金屬。
盧照鄰

**盧照鄰**，字**昇之**。幽州范陽人也。少從曹憲、王義方學《蒼》、《雅》及經史。弱冠，調鄧王府典簽。龍朔三年，授益州新都縣尉。總章二年，二考秩滿去官。咸亨三年，於洛陽染風疾。上元元年入太白山，服餌中毒，其疾益篤。復遊少室山中之東龍門山，再徙陽翟具茨山。垂拱中，不堪疾苦，投穎水，卒。照鄰與駱賓王、楊炯、王勃并知名，時稱四傑。照鄰居首。工七言詩。明人輯有《幽憂子集》。《全唐詩》存其詩兩卷。
## 攷
盧仝

縮圖|玉川子之寫像
**盧仝**，號**玉川子**。濟源人，本范陽人也。性高古狷介，終身不仕。隱居登封少室山。元和初，卜居洛陽。時韓愈爲河南令，特敬重之。仝拙於生計，終日讀書，足不出戶。好治《春秋》。元和七年，南游渡江。大和九年，見害於王涯之館。《全唐詩》存其詩三卷。《玉川子詩集》二卷，外集一卷。仝詩奇詭險怪，褒貶不一。讀者或不能解，多比之李賀。
## 攷
盧思道

**盧思道**字**子行**。小字**釋怒**。范陽人也。出身范陽盧氏北祖大房。祖淵，父道亮。思道師事邢劭、魏收。工詩文。齊文宣帝朝，授司空行參軍，長兼員外散騎侍郎，直中書省。文宣帝崩，思道作輓歌八首，魏收、陽休之、祖孝徵皆不及。人稱「八米盧郎」。出為丞相西閤祭酒，曆太子舍人、司徒錄事參軍。以事免官，復起爲京畿主簿，曆主客郎、給事黃門侍郎，待詔文林館。入周，赴長安。庾信美之。楊堅爲丞相，遷武陽太守。隋開皇初，以母憂解職。歲餘，起為散騎侍郎，奏內史侍郎事。卒於長安，年五十二。有集三十卷。佚。今傳《盧武陽集》一卷。
## 攷
王之渙

**王之渙**，字**季淩**。绛人，本晉陽人也。初任冀州衡水主簿，受譖去官。悠遊四方，卜居十五年。開元末，與高適相交游。補文安縣尉。以清白稱。天寶元年，卒。之渙工詩，尤善歌邊塞。時與高適、王昌齡、崔國輔相唱和。《全唐詩》存其詩六首。中尤以《涼州詞》、《登鸛雀樓》爲世人知。
## 攷
王昌齡

**王昌齡**，字**少伯**。太原人也。開元十五年進士。二十二年，登博學宏詞科，遷汜水尉。以事謫嶺南。二十八年，丞江寧。貶龍標尉。天寶喪亂，昌齡避亂江淮。忤濠州刺史閭丘曉，為曉所害。昌齡有詩名於開元、天寶間，善歌邊塞、宮閨。時稱詩家夫子王江寧。與王之渙、辛漸相交游。中興江左風華其七絕尤爲詩家所推。
## 攷
盧象

**盧象**，字**緯卿**。汶水人。本范陽人也。居江東。性雅而不素。歷官校書郎、左拾遺、膳部員外郎。名聞於秘閣。天寶喪亂，陷於賊，偽仕安祿山。因貶果州長史、永州司戶參軍。遷吉州長史。起爲主客員外郎。道病，卒於武昌。有集二十卷。佚。《全唐詩》存其詩一卷。象工詩，與王維、崔顥并稱。復與李白、賀知章、李欣相交游。
## 攷
微積分

數理有**微積分**之術，其源遠矣。埃及、希臘已見其端；天竺、大食漸闡其緒；泰西諸賢，集而大成。此道究極連續變化之理，精微奧妙，非淺學所能窺也。

其術分二：曰**微分**，曰**積分**。微分者，察瞬息之變，窮函數之率；積分者，總累積之量，求曲線之積。二者如鳥之雙翼，相輔而行。

斯學之基，植根於極限、無窮之理。古之哲人，多有惑焉。迨柯西、魏爾斯特拉斯諸儒出，始立嚴密之基，祛眾惑而明真理。

洎牛頓、萊布尼茨之世，斯學始立。牛氏倡流數之說，萊氏創微分符號，同功而異趨。後世碩學，承其緒而廣之：柯西明連續之理，黎曼精積分之法，勒貝格立測度之論，史瓦茲創分佈函數。斯皆前修未密，後出轉精者也。

微積之用，廣被諸學。格物者賴之以察物性，經邦者恃之以興利，醫者用之以濟民。凡天文、輿地、測繪之事，未有不資於斯者。

其理至繁，其法至眾。函數、導數、積分、級數，錯綜互見；平面、立體、多元、向量，各呈奇巧。學者入門，必先明極限、連續之理，繼而窮導數、微分之奧，終乃通積分、級數之蘊。其間圖形、方程、定理、公式，浩若煙海，非積歲窮年，莫能通曉。

微積之道，可窮天地之奧，可測日月之行，可明萬物之理。古今之學者，藉此以通天人，明性命。其功至偉，其用至廣，誠數理之鉅製，格致之奇珍也。
殷璠

**殷璠**，丹陽人也。字、號無考。進士。璠痛《文選》以來，選文者良莠不齊，爍然可宗之文益鮮。乃取開元、天寶間有詩名者二十四人，詩二百三十四首，成《河岳英靈集》。自立興象之說。
## 攷
羊士諤

}
山陰道上桂花初
王謝風流滿晉書
曾作江南步從事
秋來還復憶鱸魚
|}
**羊士諤**字**諫卿**。泰山人，居洛陽。德宗貞元元年進士。授義興縣尉，遷義興主簿。九年，入浙東皇甫政幕府。順宗立，爲宣歙巡官。時永貞革新，士諤以非王叔文左遷，貶汀州寧化縣尉。遷大理評事。元和元年，入爲監察御史，遷侍御史內供奉。三年，坐陷李吉甫，貶資州刺史。改貶巴州。歷資、洋、睦等州刺史，皆有善政。十四年，入爲戶部郎中。卒。士諤工詩，其文素而無瑕。獨具一格。有集一卷，《全唐詩》存其詩一卷。右具其詩一首。聊作賞玩。
## 攷
心靈判官

《**心靈判官**》，動畫也。產於日本。或譯**心理測量者**。本事爲虛淵玄所作，本廣克行督之。鹽谷直義導演。平成二十四年十月十一初映，至二十五年三月二十一日終。二十六年七月十日新譯再映，起七月十日，終九月十八日。是歲十月九日，演PSYCHO-PASS二，本事爲沖方丁所作，終十二月十八日。劇場版PSYCHO-PASS預於二十七年元月九日公映。

## 概要
是作所演，不知何世。謂日本國有SIBYL系統，一人之所思，皆見明察。因得絕惡於未萌，懲奸於未知。所仰賴者，犯罪係數也。以色相別之，清者純良，濁者不逞。厚生省下置公安局，其吏數人，執銃行事，以抑奸邪。監視管宜野座伸元、常守朱。執行官狡噛慎也、征陸智己、縢秀星、六合塚彌生。本事要角也。及後伸元左遷執行官，以霜月美佳補之。會智己戰歿，秀星失蹤，東金朔夜、雛河翔繼而代之。

## 要角
***常守朱**
:女子，公安局刑事課一系監視官。日本千葉人。性慈慎，工於推理。年二十，入公安刑事課一系，授監視官。初，槙島聖護等倡亂於東京，縱徒逞威行兇，海內悚懼。朱既任公安，遂與執行官狡噛慎也受命緝捕。及平亂，破聖護於蝦夷，時局遂安。
:逆魁鹿矛圍桐斗又起，以暴虐傷百姓；且交通政府異見者，欲盡除SIBYL治世。朱自率一系幹員擊之，聚殲逆黨，桐斗亦歿於陣。後坐罪，革職圈禁。法斑靜火既長公安，赦之，遷刑事課長助理。
***宜野座伸元**
:公安局刑事課一系刑事。歷監視官，座槙島之亂左遷執行官。與朱相知。父征陸智己。
***狡噛慎也**
:公安局刑事課一系刑事。歷監視官，座犯罪係數左遷執行官。與朱相知。今不知所之。
***槙島聖護**
:男子，好讀書，才識淵博。及長，入私立櫻霜學園任教席。當是時，SIBYL系統柄國政，以色相定國人優劣，清者優遇，濁者則汰。聖護嘗懷異志，黨同藤間幸三郎，崔九善，王陵璃華子等輩，陰欲革除SIBYL之政。於是屢逞其謀，興事端，然其跡甚匿，時人竟不識其名。
:SIBYL以其亂甚劇，遂命公安執行官狡嚙慎也、監視官常守朱等捕之，二人皆善洞悉聖護之謀。俄而剪除九善，璃華子等以斷其羽翼，聖護威勢大衰，終而成擒。聖護有一異稟名曰「免罪體質」，既為惡亦可令色相常保潔淨。SIBYL聞之，欲招撫聖護，不果，竟為其遁去。
:聖護亡命北境，仍乘機逞兇，盜以生化兵器欲亂天下。慎也等聞之亦往，且奪其兵器，遂止。聖護既戰歿，海內遂安。
***征陸智己**
:公安局刑事課一系執行官，性勤勉實直。子伸元。
***六合塚彌生**
:女子，公安局刑事課一系執行官。性沉著，喜怒不形於色。
***唐之杜志恩**
:女子，公安局總合分析室分析官，嗜菸。
***霜月美佳**
:女子，公安局刑事課一系監視官。少聰穎，入私立櫻霜學院就讀，卒業遂授監視官。
:性嚴明，勇敢任事，然沉深多忮刻。鹿矛圍亂事既平，SIBYL甚倚之，拜總監視官兼領刑事課長。
***東金朔夜**
:二期入戲。公安局刑事課一系執行官，初業醫，重惜人命。
***雛河翔**
:二期入戲，公安局刑事課一系執行官。通全息投影之術。解藥性。
* **酒酒井水繪**
:公安局刑事課二系監視官，世事厚生省。陰疑SIBYL之政。
***鹿矛圍桐斗**
:體質迥異，其係數不能得而知之。怨SIBYL，善清色相濁者。
分類:平成動畫
磯部磯兵衛物語

**磯部磯兵衛物語**，浮世繪漫畫也。仲間亮作。集英社出版。連載於《週刊少年躍起》。
## 概要
是作，浮世繪也。主笑林，初載於《週刊少年躍起》平成二十五年第四十七號。一週二回。塾生磯部磯兵衛，江戶人也，性暗弱無能，志爲武士，然修業不勤，屢生異事。
分類:平成漫畫
甲午香港民潮

**甲午香港民潮**，別稱**雨傘運動**，或曰**雨傘革命**，肇乎佔領中環之事。始於二〇一四年九月。起事者，泛民主派共香港學生。彼儕曰：「吾所以起事者，爭普及選舉之真也」。初，有三子號，曰「使愛與和平佔領中環」。然九月初五，有司欲驅之以催淚彈，發八十有七。抗言者試避之以傘，以故名曰「雨傘運動」，而以其始日同乎中環事。十月廿四乃平之，歷七十有九日。

## 據
平安北道

**平安北道**，朝鮮民主主義人民共和國一道也。舊爲平安道之一部。北界遼寧以江水，南鄰平安南道。東爲慈江道。建陽元年，析平安道，置平安北道。凡領三市，二十二郡。治新義州。
## 政區
*新義州市、龜城市、定州市。
*枇峴郡、龍川郡、鹽州郡、鐵山郡、東林郡、宣川郡、郭山郡、雲田郡、雲山郡、博川郡、球場郡、香山郡、泰川郡、天摩郡、義州郡、朔州郡、大館郡、昌城郡、東倉郡、碧潼郡、寧邊郡 、薪島郡。
朝鮮八道

**朝鮮八道**（팔도），故朝鮮國八道也。永樂十一年，太宗大王分朝鮮國爲八道。曰京畿道、江原道、慶尚道、忠清道、全羅道、平安道、咸鏡道、黃海道。建陽元年，析爲十三道。八道遂廢。今多以八道謂朝鮮全境者。今平安、咸鏡北屬。慶尚、全羅、忠清南屬。京畿道南屬，惟開城北屬。江原道南北各領其半。黃海道北屬，惟仁川境有小島南屬。諸道分置府、牧、大都護府、都護府、縣（令）、縣（監）、驛道。諸道各有其號，京畿道曰畿甸。慶尚道曰嶺南。全羅道曰湖南。忠清道曰湖西。江原道曰關東。平安道曰關西。咸鏡道曰關北。黃海道曰海西。
安東市

**安東市**，在大韓民國慶北。昔爲朝鮮國安東大都護府。今領一邑、十洞、十三面。市花爲梅。市鳥爲鵲。市木爲銀杏。標語，「韓國精神文化之都」，丙申年始用之。

李滉、柳成龍、金誠一，皆安東之士。滉嘗建陶山書院，今存。安東亦朝鮮南人之所出。西南土地平坦，東北則幽谷在在。值李朝，安東望族每豫國政，尤以張、金、權三姓爲最。乃後國會議員出自安東者，常以權氏、金氏吏孫承位。

## 政區
*豐山邑
*陶山面
*禮安面
*臨東面
*吉安面
*祿轉面
*臥龍面
*臨河面
*南先面
*北後面
*西後面
*南後面
*一直面
*豐川面
### 洞
*平和洞
*太華洞
*西區洞
*中區洞
*明倫洞
*玉洞
*江南洞
*龍上洞
*安奇洞
*松下洞
五畿七道

昔日本國划**五畿七道**（平假名：ごきしちどう）。五畿者，京畿五國也，曰山城國、曰大和國、曰河內國、曰和泉國、曰攝津國。七道謂東海道、謂東山道、謂北陸道、謂山陰道、謂山陽道、謂南海道、謂西海道。明治二年，置北海道，謂五畿八道。北海道至今未廢，然五畿與七道多不見於平日，惟存其名而已。
陸奧國

**陸奧國**。日本一令制國也。屬東山道。或稱**奧州**、**陸州**。領三十五郡，百九十三鄉。國府在多賀城。就國需五十日，赴京需二十五日。
## 沿革
初稱道奧，音みちのおく。平安朝稱陸奧，音みちのく。今稱陸奧，音むつ。《古事記》稱道奧。《日本書記》多稱陸奧。蓋謂此國僻遠，王化所不及也。孝德帝末，置道奧國，屬常陸國。久之，以東北新疆入道奧國。析之自爲一國。養老二年，析爲陸奧、石城、石背三國。四年，復合爲一國。其地接蝦夷，置陸奧按察使、鎮守府。按察使、鎮守府將軍時兼國司之職。延曆二十一年，置膽澤城，爲鎮守府治。國司、將軍遂有別。是國初狹小，日與蝦夷戰。疆域漸廣。置城柵以固之。前後凡十五柵。
## 調庸稅
是國調廣布廿三端。自餘輸狹布、米、穀。庸，廣布十端。自餘輸狹布、米。正稅六十萬三千束，公廨八十萬三千七百十五束。（中國司料六十四萬一千二百束，鎮官料十六萬二千五百十五束。）祭鹽竈神料一萬束，國分寺料四萬束，學生料四千束，文殊會料二千束，救急料十二萬束。
電阻

**電阻**（Resistance，符R，常以Ω示），壹物理量，于物理學中示導體謂電流滯用之大。電阻元件之電阻直大小凡與溫度，材，長度，橫截關。量電阻受溫之大小物量爲溫系數。其義爲溫每高壹攝氏度時電阻直變之百分數。電阻之大物也，是以電能爲熱，亦可謂之壹耗能元件。電阻在電路中常起分壓、分之也。謂信也，交與流號皆可通電阻。

## 單位
導體之電阻常以字母R示，電阻之計，**歐姆**（ohm），簡爲歐，號爲Ω。常見1TΩ=1000GΩ；1GΩ=1000MΩ；1MΩ=1000KΩ；1KΩ=1000Ω（亦即千進引）

## 超導現象
百金導體中，銀之導電性最爲甚，然猶有電阻存。二十世紀初，科學家見，有物在低者溫也，如鋁于1.39K（-271.76℃）下，鉛錫于7.20K（-265.95℃）下，電阻乃爲之零。此超導也，以有此性之材可爲超導材。已開出之「暑」超導材，其在100K（-173℃）上下電阻則零。
博陵崔氏

**博陵崔氏**，姜齊之苗裔。祖崔季子。季子十五世孫意如。意如長子業，立清河崔氏。次子仲牟。居博陵之安平。漢有崔駰。唐世十二人入相。安平房三人，大房四人，第二房四人，第三房一人。大房至六房咸列禁婚家。唐宣宗大通以降，其族尤盛。蓋晚唐高門。
## 房支
*博陵安平房:崔钧十世孙崔昂之後。
*博陵大房:崔懿子崔連之後。
*博陵第二房:崔懿子崔琨之後。
*博陵第三房:崔懿子崔格之後。
以上定著四房
*博陵第四房:崔懿子崔邈之後。
*博陵第五房:崔懿子崔殊之後。
*博陵第六房:崔懿子崔怡、崔豹、崔偘之後。

## 據
*《新唐書·表第十二下》
河東裴氏

**河東裴氏**，出自風姓。顓頊之苗裔，伯益之後。非子食𨛬鄉，因地爲氏。非子六世孫陵改𨛬爲裴。漢安、順帝時徙河東郡聞喜縣。唐世定著五房，入相者十七人。
## 房支
*西眷裴：裴茂子徽之子孫，仕西涼，因號西眷。
*東眷裴：裴茂子輯之子孫，永嘉之亂徙平州，仕慕容氏。號東眷裴。
*中眷裴：裴嗣第二子奣之子孫。
*南來吳裴：裴黎第二子苞之子孫，渡江居襄陽。仕南朝。號南來吳裴。
*洗馬裴：裴粹子暅之子孫，居河東郡解縣洗馬川。仕前秦，因號洗馬裴。
中眷裴、洗馬裴、吳裴皆衍自西眷裴。

## 據
*《新唐書·宰相世系表》
河東柳氏

**河東柳氏**。出自姬姓。祖柳禽，魯公族。食於柳下，即柳下惠也。因邑爲氏。魯亡，仕楚。秦一統，柳氏遷於河東。禽之裔孫柳安，居解縣。漢魏以來，公卿輩出。以學識禮法稱於士林間。唐世爲關中貴族。三人入相。東眷一人，西眷一人。柳道茂子孫一人。
## 房支
*西眷:柳景猷子耆之子孫，初仕北魏，旋南徙，仕南朝。後與南來吳裴復歸北朝。
*東眷:柳景猷子純子卓之子孫，永嘉之亂，避地襄陽，顯宦南朝，號東眷柳。
**柳纯六世孫懿，懿子隋上大將軍柳敏，與東眷同祖。
**敏從祖弟道茂。

## 房支之疑
《新唐書》以西眷為柳耆子孫。唐柳均靈墓誌以柳純為東西眷共祖，純二子道年、道載為東西眷之祖。與《新唐書》所言相違甚。蓋新書所載，均靈表所不載，反之亦然。未知孰是。

## 據
*《新唐書·表第十三上》
*《柳氏敘訓》
*《全唐文補遺》
滎陽鄭氏

**滎陽鄭氏**出自姬姓。鄭公族。鄭幽公爲韓所滅。子孫以國爲氏。幽公七世孫鄭榮，仕漢爲大司農。居滎陽開封。漢魏以來公卿輩出。唐世定著二房。入相者眾。北祖鄭六人，南祖鄭一人。房支未詳者三人。三祖皆列禁婚家。
## 房支
*北祖:鄭溫子曄，仕北魏，子孫稱北祖鄭氏。曄六子，曰白驎、小白、叔夜、洞林、連山、幼驎。疑皆其字也。今惟幼驎傳其名。白驎、幼驎，《新唐書》作麟。考《鄭羲碑》、《魏書》、《北史》則作驎。新唐書當爲三者之訛。驎爲是。
**大房:白驎之後，斷絕。
**第二房:小白之後。
**第三房:叔夜之後，無聞。
**第四房:洞林之後。
**第五房:連山之後。
**第六房:鄭羲字幼驎之後。
*中祖:鄭溫子恬之後。
*南祖:鄭溫子簡之後。
**南祖大房:以《唐故桂州員外司戶滎陽鄭府君墓志銘》推知。始祖不詳。
**南祖第二房:始祖不詳。
**南祖第三房:始祖不詳。
**南祖第四房:始祖不詳。

## 歸藏房之疑
《魏書·卷五十六》云鄭羲五兄。未載歸藏一房。《元和姓纂》、《新唐書》云有兄弟七人。然《唐滎陽鄭夫人墓志銘》不見歸藏房。故歸藏當爲附會。

## 據
*《新唐書·表第十五上》
*趙超《新唐書宰相世系表集校》
范陽盧氏

**范陽盧氏**，姜齊之苗裔也。齊公族。齊文公曾孫傒食於盧。因邑爲氏。田氏代姜，盧氏散居燕、秦之間。秦之博士盧敖家於涿水之上。遂定居。漢末有盧植。以來公卿輩出。歷仕晉、南朝、北朝、隋、唐。唐世入相八人。大房一人，第二房三人，第三房二人，盧損一支，居嶺表，僖、昭之際入相二人。
## 房支
*南祖:盧諶子盧勗，其後號南祖。
**大房:系谱不詳。
*北祖:盧諶子盧偃，仕宦慕容氏，其後號北祖。衍有四房。
**大房:盧偃曾孫度世，有四子，大房爲長子淵之後。淵小字陽烏，《新唐書》諱唐高祖，以陽烏爲其名。
**第二房:第二子盧敏之後。
**第三房:第三子盧昶之後。
**第四房:第四子盧尚之之後。
**帝師房:後魏太常丞盧靜三子景裕、辯、光為齊文襄帝澄、周武帝邕、魏恭帝廓帝師，因號帝師房。
## 據
*《新唐書·表第十三上》
*《新唐書宰相世系表集校》
燉煌令狐氏

**燉煌令狐氏**，或作**敦煌令狐氏**。出自姬姓。畢之公族。晉大夫畢萬之後。萬曾孫顆，受封令狐，因邑爲氏。初居太原。漢建威將軍邁起兵討王莽，事敗。其三子奔燉煌郡。三子令狐稱居燉煌郡効穀縣。以來公卿輩出。仕宦北朝。唐世入相二人。令狐楚父子也。
## 據
*《新唐書·表第十五下》
*《新唐書宰相世系表集校》補正云効轂當爲効穀。
弘農楊氏

**弘農楊氏**出自姬姓。晉公族。祖晉武公孫突。突孫肸食楊氏，因邑爲氏。後得罪於晉公，爲晉所滅。子孫徙華陰。秦漢、魏晉以來公卿輩出。復顯宦北朝。唐世入相十一人。
## 房支
*觀王房:楊渠曾孫興，興子國，國孫雄仕隋，封觀王。號觀王房。
*越公房:楊結之第二子繼，孫鈞封越公，謚曰恭。號越公房。

## 據
*《新唐書·表第十一下》
*《新唐書宰相世系表集校》訂偽云楊興當爲渠之曾孫，興子國，國孫士雄。《新唐書》誤。補正云楊雄字士雄，士雄非其名也。
趙郡李氏

**趙郡李氏**，出自趙相李牧。牧居趙郡。因家焉。牧弟齊，中山相。後徙襄平。爲遼東李氏。秦漢、魏晉以來公卿輩出。李牧之裔李左車，十四孫恢。恢曾孫李楷，避八王之亂，徙常山。楷五子。幼子叡稱東祖李氏。第三子芬，第四子勁共稱西祖李氏。長子輯、第二子晃共稱南祖李氏。復有江夏李氏、漢中李氏。皆其衍支。唐世定著六房。入相十七人。南祖七人，東祖三人，西祖三人，遼東一人，江夏二人，漢中一人。

## 房支
*南祖:李楷長子輯、第二子晃之子孫。輯子孫不顯。
*西祖:李楷第三子芬，第四子勁之子孫。
*東祖:李楷幼子叡之子孫。
*遼東李氏:李牧弟齊之子孫。
*江夏李氏:李護之孫就，徙江夏平春。
*漢中李氏:李武孫頡之子孫，居漢中南鄭。
以上爲定著六房。

## 據
*《新唐書·表第十二上》
*《新唐書宰相世系表集校》云《北史》不載恢以上名字，唯左車、牧可考。《新唐書》多附會。
崔駰

**崔駰**字**亭伯**。涿郡安平人也。父毅，以疾隱身不仕。駰早惠，善屬文。少游太學，與班固、傅毅同時齊名。常以典籍為業，時人或由譏其後名無實。章帝巡狩，駰作《四巡頌》稱之。帝嘉愛之。命侍中竇憲友之。復欲除駰官。未行，帝崩。竇憲拜車騎將軍，辟駰爲將軍掾。屢諫憲之不法。憲不能容之。除駰樂浪郡長岑長。駰不之官。歸家。永元四年，卒。子瑗。
## 據
*《後漢書·卷五十二》
藤原氏

**藤原氏**，日本國世族也。本中臣氏。天智帝八年，改藤原氏。天御中主尊之苗裔。祖藤原鐮足。藤氏爲東瀛甲姓。分脈甚眾。中尤以北家藤氏爲盛。
## 房支
*南家:鐮足子不比等長子左大臣武智麻呂之子孫。
**武智麻呂流:南家當流。
**真作流:武智麻呂生巨勢麻呂，巨勢麻呂之第五子真作之子孫。
**貞嗣卿流:巨勢麻呂之第十三子貞嗣之子孫。
**乙麻呂流:武智麻呂第四子乙麻呂之子孫。
*北家:鐮足子不比等第二子中衛大將房前之子孫。四家中以此為最盛。房前十五世孫忠通之後裔五家，世襲攝政、關白，並稱五攝家。
**近衛流:藤原忠通之第四子基實之子孫，以近衛爲氏。分家鷹司氏，以基實曾孫兼平為始祖。
**松殿流:藤原忠通之第五子基房之子孫，以松殿爲氏。斷絕。
**九條流:藤原忠通之第六子兼實之子孫，以九條爲氏。分家一條氏，以兼實曾孫實經為始祖：二條氏，以兼實曾孫良實為始祖。
*式家:鐮足子不比等第三子式部卿宇合之子孫。
**宇合公流:式家當流。
*京家:鐮足子不比等第四子左京大夫麻呂之子孫。
**麻呂卿流:京家當流。

## 據
*《尊卑分脈》
三國殺

**三國殺**，桌牌遊戲也，中原游卡桌遊所創，港臺澳亦興之。以三國史為鑒，有牌曰身份、武將、體力、遊戲（含基本牌、錦囊牌、裝備牌若干），可二至十人共玩之。戊子九月十八，京、滬、鷺三地首上市。夫桌牌以外，亦設網棧版、便攜版矣。
## 模式
三國殺模式者，曰身份、曰國戰、曰三軍對壘、曰獨戰、曰鬥地主、曰幻化也。
### 身份

身份者，二至十人共玩之。各飾身份曰主公、曰忠臣、曰反賊、曰內奸也。主公者，反賊内奸盡沒則勝；忠臣者，護主而眾反內卒則勝；反賊者，己存而主薨則勝；內奸者，諸勢俱滅而獨戰弒主則勝。

玩者多寡，則各身份之玩者亦異，可見於右。
### 國戰
國戰者，二至十二人共玩之。各國互爭而勝也。有勢力曰曹魏、蜀漢、孫吳、晉、群者，各以同勢力之雙暗將玩之。始時諸將皆伏，至玩者始段或用以所長方可明之。勢力人數，玩者半數為盡，有同勢力而餘者皆為野心家。八人戰，則諸勢力至盡四人，爾後者皆野心家矣。諸勢力須盡除異己勢力者勝。而野心家者，須滅天下諸卿方勝。
### 三軍對壘
三軍對壘者，六人玩之。有冷暖兩軍，各一主帥兩前鋒，弒敵主者方勝。亦有一人獨控三將模式者，乃統率三軍也。
### 獨戰
獨戰者，兩人玩之。各擇三將而按序出軍，滅敵三將者勝。
## 規

*戲者有規曰回合、段、距、所長、攻界、翻面、拼點者也。
## 牌
*牌者類四曰身份、體力、武將、遊戲。
**身份牌者，身份主忠反內，國戰有野心家，三軍者主帥、前鋒，單挑者主內也。
**體力牌者，多為三四體力，亦有若一二、二三、四五體力者也，若有六體力以上者，並兩牌示之。
**遊戲牌者，有基本、錦囊、裝備也。裝備又有武器、防具、坐騎、寶物者。
***【殺】、【閃】、【桃】、【酒】者乃常有之徒，基本牌也。
***示「錦囊」者，錦囊牌也。
***示「裝備/武器」，武器也。
***示「裝備/坐騎」，坐騎也。
***示「裝備/防具」，防具也。
***示「裝備/寶物」，寶物也。
**武將牌者，漢末三國晉初列傳、故事等諸將，體力勢力各異矣，亦各有所長矣。
## 攷
*游卡桌游官棧
*三國殺官棧
*綫上三國殺網棧版

分類:牌
說文釋例

《**說文釋例**》二十卷，清王筠撰。王筠字貫山，號籙友，山東安丘縣人。自云少喜篆籀，不辨正俗，及長，博涉經史，尤深於《說文》之說，亦欲明古人制作之意，許君著書之體，以成一家之言。是時已有段茂堂《說文解字注》及桂未谷《義證》付梓，欲獨闢門徑非唾手而可得也。籙友不拘前人，闡發《說文》條例甚夥。其首在明六書，於正例之外推衍變例，如「象形」以純形為正例，又有變例如「一字象兩形者」「象形兼意」；「形聲」以聲不取義為正例，又有「聲兼意」「聲兼形與意」「一字兩聲」之類。以今日構形觀點視之似有削足適履之弊，然條分縷析，亦多啟發之處。繼而揭櫫重文之理，有同部重文、異部重文，同部中亦有不言重而實重者，于醴尊以為「至精至確，鑄成鐵案」。分別文、累增字之說更復為一光輝篇章，追索形體與意義之關係，「其加偏旁而義遂異者，是為分别文」；「加偏旁而義仍不異者，是為累增字」。及章太炎先生發明「孳乳」「變易」，黃季剛先生謂之語言文字演變兩大規律，蓋愈益明瞭矣。書中他例如列文次第、同意，亦粲然可觀。於所不知，則入存疑十四篇。既循前人之精神，又勇於開創，洵乎為治《說文》之一津梁也。
潁川陳氏

**潁川陳氏**，士族也。陳公族。胡公之苗裔。漢大將軍掾、文范先生陳寔，潁川人也。寔孫忠。忠孫凖。凖孫達，永嘉之亂南徙。爲晉吳郡長城縣令。因家焉。達九世孫文讃。文讃子陳高祖武皇帝霸先、始興昭烈王道譚、南康忠壯王休先。霸先立國於金陵。至後主叔寶而亡於隋。唐世入相三人。曰叔達、希列、夷行。
## 房支
*陳寔之長子大鴻臚陳紀之子陳群，封潁陰候。
*陳寔之第四子諶之曾孫準，封廣陵公。
**準第二子匡，匡子達，徙吳郡長城。
## 據
*《新唐書·表第十一下》
*《新唐書宰相世系表集校》
蘭陵蕭氏

**蘭陵蕭氏**，士族也。源出子姓，宋公族。祖蕭叔大心。《新唐書》訛作姬姓。世居蘭陵郡。永嘉之亂南徙。爲僑姓。入南朝，蕭道成立南齊，是爲齊高帝。蕭衍代南齊而立南梁，是為梁武帝。隋一南北，蕭氏顯宦於朝。唐世十人入相。定著二房。皇舅房一人，齊梁房九人。
## 房支
*皇舅房:劉宋洮陽令蕭卓之後。
*齊梁房:南齊丹楊尹蕭順之之後。南梁宗室。
## 據
*《新唐書·表第十一下》
*《新唐書宰相世系表集校》
十駕齋養新錄

《**十駕齋養新錄**》二十卷，餘錄三卷，清錢大昕撰。倣顧亭林《日知錄》體例而作，「十駕」取意《荀子》「駑馬十駕，功在不舍」，「養新」語出張子厚詩「願學新心養新德，長隨新葉起新知」，蓋取鍥而不捨、溫故知新之精神也。阮元為之序，謂錢氏於正史、雜史無不討尋，訂千年未正之譌。蓋錢氏於治史之外，兼及小學、經學、輿地、金石、典制、天算，「皆精確中正之論」。如卷二多訂正文字之譌，《的然》一條謂《中庸》「小人之道，的然而日亡」當作「旳然」，《說文》「旳」字引《易》「旳顙」而今本《易》作「的顙」，相為勘校，知古今有轉寫之別；復覈之於聲韻，知「旳」有「卓」音，「旳然」由「焯然」也。卷五多薈萃錢氏古音之理論，其尤可稱道者，一曰古無輕脣音，凡輕脣之音，古讀皆為重脣；二曰舌音類隔之說不可信，因古無舌頭、舌上之分，知、徹、澄三母以今音讀之，與照、穿、牀無別也；又曰古人多舌音，後代變為齒音者，不獨知、徹、澄三母為然也。徵引異文、讀若、反切以證之甚詳。卷六多治史書，如《漢書景祐本》，條陳《漢書考異》之訂正十數處。其考據之精多有如此。既諳中夏語言，復於卷九以蒙古語言文字知識，使元史之歧疑渙然冰釋，別有一功焉。要之本書乃錢辛楣畢生精力所凝集，學者僅以隨筆劄記之流視之，則失之矣。
謝靈運

**謝靈運**，陳郡陽夏人也。居會稽。祖玄。父瑍。靈運早惠，善屬文。於江左與顏延之齊名。靈運性奢侈，自改服飾，復工詩、善書。世人宗之，靈運詩文每至金陵下，貴賤莫不傳誦。少養於錢塘杜明師家中。年十五至金陵。人呼客兒。襲康樂公。除員外散騎侍郎。不就。爲琅邪王大司馬行參軍。遷相國從中侍郎、世子左衛率。座罪免官。入宋，降爲侯爵。靈運無政才，復憤己之不見用。與廬陵王友善。少帝即位，徐羨之出靈運爲永嘉太守。及徐羨之死，文帝征靈運爲秘書監。不赴。帝使范泰致書諭之，靈運乃從。受命撰《晉書》，不成。時人重其文而輕其能。雖上宴會，所論唯文辭而已。惟心不平，遂不上朝。自放於江湖，旬月不歸。元嘉五年，爲御史所奏，免官。歸會稽。靈運在越，與謝惠連、何長瑜、荀雍、羊璇之相交游，號四友。特與族弟惠連善。靈運遊玩無度，至臨海、會稽，太守皆苦之。會稽太守孟顗與靈運有隙，上書言靈運有異志。文帝知靈運見譖，不加貶黜。因授靈運臨川郡內史。惟其在郡，猶恣肆如前。遂見糾彈。座叛逆下廷尉。文帝免其罪，流廣州。復於廣州散財結士。元嘉十年，文帝詔棄市。卒於廣州。年四十九。

## 據
*《南史卷十九·列傳第九》
*鍾嶸《詩品》
荀子

* 荀況：戰國之時趙國之儒家學者也。
* 荀子 (書)：此荀況及其門人之所爲作也。

__消除歧义__
太原王氏

**太原王氏**，太原郡晉陽士族也。出自秦將王翦之裔孫威。三國魏司空王昶封京陵穆侯。以來公卿輩出。仕宦南北朝、隋、唐。唐世入相七人。
## 房支
*大房:北魏鎮東將軍瓊之長子遵業之子孫。
*第二房:北魏鎮東將軍瓊之第二子廣業之子孫。
*第三房:北魏鎮東將軍瓊之第三子延業之子孫。
*第四房:北魏鎮東將軍瓊之第四子季和之子孫。
*河東王氏:趙州司馬王儒賢之子孫。
*烏丸王氏:北魏度支尚書、護烏丸校尉、廣陽侯冏之子孫。
*中山王氏:中山王叡之子孫，居樂陵。
## 據
*《新唐書表第十二中》
隴西李氏

**隴西李氏**，隴西郡士族也。興於秦、漢，永嘉亂後，涼武昭王暠自立。涼亡，復仕晉、北朝、隋、唐。公卿輩出。唐世入相十人。武陽、姑臧、燉煌、丹陽爲定著四房。姑臧、燉煌、僕射、絳郡四房列禁婚家。
## 房支
*武陽房:李暠第七子豫之子孫。
*姑臧房:北魏龍驤將軍、滎陽太守李承之子孫，承，李暠第六子飜之孫也。
*燉煌房:李茂之子孫，茂，李暠第六子飜之孫也。
*丹陽房:晉濟北、東莞二郡太守李雍之長子李倫之子孫。
*僕射房:李沖之子孫，沖，李暠第六子飜之孫也。
*絳郡房:李暠第六子飜之曾孫李禮成之子孫。
*鎮遠將軍房:李暠第四子愔之子孫。
*平涼房:李愔之曾孫系之子孫。
*范陽房:漢隴西、河東二郡太守李伯考第二子李尚之子孫。
*頓丘房:漢郎中令、關內侯李敢之第二子李忠之子孫。
*渤海房:漢郎中、侍御史李本之第二子李恬之子孫。
*安邑房:漢濟北、東莞二郡太守李雍之孫李蓋之子孫。
*申公房:漢巴郡太守、西夷校尉李次公之第二子李潛之子孫。

## 據
*《新唐書·表第十二上》
*《新唐書·表第十上》
*《新唐書宰相世系表集校》
少皞

**少皞**，諱**摯**，上古之王，都於曲阜。即**少昊**，**金天**氏，东夷之長，史稱黃帝之子。或曰，少昊者，帝嚳之子而帝堯之兄也。

黃帝娶西陵之女嫘祖為正妃。生二子，一曰玄囂，是為青陽，降居江水，即少昊也。邑於窮桑，以登帝位，故謂之**窮桑帝**。以金承土，故天下號曰金天氏，在位百年，一云八十四年也。

## 引據
*《冊府元龜·卷一》
*《繹史》卷六引《田俅子》和《太平御覽》卷七十九引《帝王世紀》載：「少暤都於曲阜。」
*《左傳》昭公十七年記載郯子追述少暤說：「我高祖少暤摯之立也，鳳鳥適至，故紀於鳥，為鳥師而鳥名。鳳鳥氏，歷正也。玄鳥氏，司分者也。伯趙氏，司至者也。青鳥氏，司啟者也。丹鳥氏，司閉者也。祝鳩氏，司徒也。瞗鳩氏，司馬也。鳲鳩氏，司空也。爽鳩氏，司寇也。鶻鳩氏，司事也。五鳩，鳩民者也。五雉，為五工正，利器用，正度量，夷民者也。九扈，為九農正，扈民無淫者也。」
*《左傳》僖公二十一年說：「任、宿、須句、顓臾，風姓也，實司太暤與有濟之祀。」
陳郡袁氏

**陳郡袁氏**，陳郡士族也。舜之苗裔。陳公族。漢有陳郡袁良者，三子，曰光、騰、璋。璋子滂，司徒。其後公卿輩出。永嘉南渡。爲僑姓。唐世入相二人，是爲袁滋、袁智弘。《新唐書》訛汝南袁氏爲陳郡袁氏。二族郡望既不同，其祖亦異，故非。
## 據
*《新唐書表第十四下》
*《新唐書宰相世系表集校》
河東薛氏

**河東薛氏**，關中士族也。出自任姓。祖公子登，薛公族。楚滅薛。以國爲氏。裔孫廣德，漢御史大夫。裔孫薛永仕蜀漢。永子齊徙河東郡汾陰縣。子孫公卿輩出，仕北朝。唐世入相三人。南祖一人，西祖二人。定著二房，南祖、西祖也。
## 房支
*北祖:晉安西將軍鄢陵侯薛懿之長子恢之子孫。
*南祖:晉安西將軍鄢陵侯薛懿之第二子雕之子孫。
*西祖:晉安西將軍鄢陵侯薛懿之第三子興之子孫。
**西祖大房:北魏內都坐大官薛謹之長子洪祚之子孫。
**西祖第二房:謹第二子洪隆之子孫。
**西祖第三房:謹第三子湖之子孫。
**西祖第四房:謹第四子昂之子孫。
**西祖第五房:謹第五子慶之子孫。

## 據
*《新唐書表第十三下》
*《新唐書宰相世系表集校》
清河郡

**清河郡**，漢高帝時置。王莽改曰平河郡。屬冀州刺史部。西漢領縣十四。東漢曰清河國。建和二年，稱甘陵。領縣七。晉世統縣六。仍稱國。北魏之世，領四縣。復有南清河郡。北周置貝州。至隋世，復領十四縣。開皇初，廢郡。本郡東武城縣有士族清河崔氏。
## 縣
*清陽縣:西漢郡治。
*厝縣:王莽稱厝治，漢安帝朝改名甘陵。後改清河。
*東武城縣:北魏稱武城。隋開皇初改爲清河縣，別置武城縣。開皇十六年分武城置曆亭縣。
*繹幕縣:北魏時屬安德郡。
*靈縣:王莽稱播縣。大業初省入博平縣
*貝丘縣:西漢時爲都尉治，開皇六年，改名清陽縣。
*鄃縣:王莽稱善陸。後廢，開皇十六年復置。
*信成縣
*莎題縣
*東陽國:候國，王莽稱胥陵，開皇六年復置，改名漳南縣。
*信鄉國:候國
*繚縣
*棗強縣:東漢廢置，晉時屬廣川。北魏屬廣川。
*復陽縣:王莽稱樂歲。
*廣川縣:東漢時屬清河郡。
*經城縣:北齊時廢，開皇六年復置。十六年分置府城縣，後省。
*廣宗縣:仁壽元年改宗城縣。
*茌平縣
*博平縣:大業初，靈縣省入此縣，
## 據
*《漢書卷二十八上》
*《續漢書志第二十》
*《魏書卷百〇六上》
*《隋書卷三十》
薛存誠

**薛存誠**，河東汾陰人也。系出河東薛氏西祖第三房。父勝，左拾遺。存誠進士登第。敘監察禦史。知館驛。唐憲宗元和初，存誠以宦官爲館驛使有傷公體，奏罷之。轉殿中侍禦史，遷度支員外郎。河東裴垍爲相國，存誠累遷給事中。擢御史中丞。時有僧號鑒虛者，廣結權貴，以黨營私。事發，存誠收之，得其贓貨數十萬。予大辟之刑。事聞於外，權貴皆欲救僧。憲宗遂命釋之。存誠執原判，鑒虛竟見笞死。旋再授給事中。居數月，復拜御史中丞。未就任而卒。贈刑部侍郎。子廷老。白樂天有詩《薛中丞》頌其不阿。其句曰百人無一直，百直無一遇。借問遇者誰，正人行得路。
## 據
*《舊唐書卷一百五十三》
*《新唐書表第十三下》
*《白氏長慶集卷一》
望夫石

**望夫石**，香港之奇石也，處紅梅谷小丘，高五丈餘，狀若婦人負子，佇立遠望，故名。

俗傳，昔有農家，妻生一女，鄰家之婦亦生一子，妻產後病歿，鄰婦憐之，為女哺乳。女與鄰子青梅竹馬，及六、七歲，女父死，鄰納孤女為童養媳。長而婚，生二子。適天旱失收，夫出洋謀生，一去音訊杳無。女負長子，領幼兒，日夕登山望海，盼夫歸還。一日，風雨大作，雷電交加，母子消失，所立之處，現一大石，作婦人背子望海之狀，即今之望夫石也。
黃道兇賊

**黃道兇賊**者，觀天宮之運轉而行屠戮，故自號。二十世紀六十年代末，肆蜂蠆於美國西部省，凡戕害七人，倖存者兩人，自詡殺人三十七，至今未之獲也。犯罪先後，致函警署及報社以戲之，此行類於刳剔者傑克，故美國聯邦調查局併列此兩案焉。

## 兇器
*魯格手銃及匕

## 見戕者

***大衞·亞瑟·法爾戴**時十七歲，及 **貝蒂·洛·詹森**時十六歲，一九六八年十二月二十日二人見殺於本尼西亞市赫曼湖路，皆銃殺。

***邁克爾·芮諾特·馬高**時十九歲及**黛勒妮·伊莉莎白·費瑞恩**時二十二歲，一九六九年獨立日於瓦列霍藍岩泉公園遇**黃道賊**，賊以手銃擊二人，邁克爾活而黛勒妮死焉。

***布萊恩·卡爾文·哈特納爾**，時二十歲，及**西西利亞·安·謝巴德**時二十二歲。一九六九年九月二十七日於帕納縣伯耶蕯湖畔遇賊，始賊以空匣手銃紿二人自縛，遂以匕刺二人，布萊爾倖存而西西利亞死焉。

***保羅·李·史汀**，時二十九歲，車夫也。一九六九年十月十一日，賊僱之駛至**三藩市**之普里斯狄奧高地，遂以消音手銃殺之。

## 間罪表
*亞瑟·李·亞倫，遺傳子分析已雪其疑
*傑克·塔蘭斯，極疑
*瑞克·馬歇爾
*勞倫斯·凱恩
*邁克爾·歐·海爾
*泰德·卡克金斯基
*布魯斯·戴維斯

## 鑒
*http://www.crimelibrary.com/serial_killers/notorious/zodiac/river_1.html
*https://zodiackiller.com/index2.html

分類:美國列傳
滿族

**滿洲族**者，又謂**滿族**。今多言漢語，習漢俗。能言滿語者鮮矣。其先祖，蓋肅慎氏。肅慎，古東夷也，又名息慎、稷慎。其名頻易，後漢至五胡十六國，謂之曰挹婁。後魏謂之曰勿吉。隋唐謂靺鞨。 宋、明謂之女真。皇太極改號曰滿洲，立頒金節，今襲之。

## 史

**肅慎氏**乃滿洲人可考之至初始源。古來與華夏通，【書經】曰：「成王既伐東夷、肅慎來賀。王俾榮伯作【賄肅慎之命】。」，【左傳春秋】曰：「肅慎、燕、亳、吾北土也。 」
其民人善製弓矢。【後漢書、東夷傳】曰：「及武王滅紂，肅慎來獻石砮、楛矢。管、蔡畔周，乃招誘夷狄，周公征之，遂定東夷。康王之時，肅慎復至。 」

**挹婁**，肅慎之裔。【晉書】曰：「無文墨，以言語为約。 父母死，男子不哭泣，哭者謂之不壯。」 民皆编髮。
無牛羊，好養豕，食其肉，衣其皮，人死即殺豬以祭之。

【晉書】曰：「周武王時，獻其楛矢、石砮 」。

**靺鞨**者，挹婁之裔也。分十六部，其大者惟粟末靺鞨及黑水靺鞨者也。
粟末靺鞨大氏立渤海國。 遼滅渤海國，黑水靺鞨遂臣之，屬契丹籍者謂「熟女真」，非則曰「生女真」，後以避諱故改稱「女直」。
生女真完顏部興，滅遼，其長阿骨打立國，號曰：「大金」。

明末，其遺部建州女真愛新覺羅氏立國曰「金」，史稱「後金」。仿猛安謀克設八旗，破山海關、遂統中原，國號大清。

辛亥革命後，清帝歸治權於天下，禪於中華民國，互約章法，以「五族共和」字撫萬民

共和國以來，各族平等，稱中華民族，諸族雜居，天下一家矣。

## 風俗

喜食彘，崇犬，禁食其肉。以海東青為圖騰。

## 據

*《二十四史 》
*《我的前半生 》末帝溥儀 著
*《金朝研究》外山軍治 著
*《滿洲源流考》
近體詩

**近體詩**，一名**格律詩**，日本謂之**漢詩**。先秦兩漢之世，詩歌皆有韻無律，蓋漢魏以來，釋教入華，士人習梵語、通聲韻之學，始察音律，遂以入詩。

六朝之世，調惟四聲，不分平仄，謂之永明體，沈約嘗撰《四聲八病説》以發之。唐有平仄之辨，蓋以平聲字多，而上、去、入者寡，且聲調陰陽相對也。詩律之節在偶字，遂有二四對、二六同；反、黏之法矣。

詩分五七言。八句曰律、四句曰絕，越八句者謂之排律。故有七律、七絕、七言排律；五律、五絕、五言排律。
## 發展
南朝宋，有鮑照、顏延之、謝靈運等欲試韻律於詩，故改動平仄也，謂「元嘉體」。後至蕭齊，格律漸嚴，稱「永明體」。直至唐初，格律定而為「近體詩」。

初唐詩，詩風甚靡，有六朝遺風，陳子昂、張九齡等改之。後入盛唐，類之甚多。有王維、孟浩然於田園風；岑參、高適、王之渙、王昌齡於邊塞風、李白於浪漫風、杜甫於寫實風。
## 格
### 絕句
四句，五七言分。自古絕而來，格律自鬆而嚴。唐而盛之，有王昌齡、王之渙、李白、杜牧、李賀、李商隱等。後至宋，有王安石、蘇軾、陸游等。
### 律詩
八句，五七言分。定於唐初宰相上官儀，稱「上官體」。沈佺期、宋之問兩者時，律詩成，時人稱「沈宋」。
## 律
### 四聲
夫中古華音分四聲，曰平、曰上、曰去、曰入；東方平聲；南方上聲；西方去聲；北方入聲。 上、去、入、三聲曰仄聲；仄，側也，不平也。
### 韻腳
格律詩者，以中古中原雅音為準則。故以平水韻作詩。然古語已逝，今之人但為文而已矣，焉得賞其韻律，古今日本人亦然。

押韻可平可仄，以平聲為常。
### 唱和
唱和，和他人詩也，分意和及韻和；韻和有三，曰依韻、曰用韻、曰次韻。

用他人同韻部字謂之依韻；用他人韻腳而不論順序謂之用韻；用他人韻腳亦步其順序謂之次韻，故亦曰步韻。
### 二四六分明
一三五不論，二四六分明者，近理也，以漢語詩之節奏點在偶數字，然不盡然，須忌三連平及三連仄。五言句，第二字平仄與第四字反；七言句，第二字與第四字反，與第六字同。

例：（白丸平聲，黑丸仄聲）

七言平起仄收式：×○×●×○×      五言仄起仄收式：×●×○×

以上乃普通律句之通例，然律絕中所用視同律句使用的特拗句則不受此限。如：

五言平起仄收句：平平平仄仄：七言仄起仄收句：仄仄平平平仄仄。其各自的變體特拗句：

平平仄平仄；仄仄平平仄平仄

通常用在近體詩尾聯出句，視同標準律句使用。此亦唐人近體詩中的風尚，宋人亦然。
### 黏對
平仄黏對者，以偶數字為基，一、二句反，二、三句黏，三四句反，以此類推。

例：

七言絕句首句入韻（◎ 為韻腳）

×●×○×●◎

×○×●×○◎

×○×●×○●

×●×○×●◎
### 聲病
#### 三連平
三連平，又曰下三連、三平聲，末三字皆平，詩家大忌也。

例:

靜聽松風寒：仄仄平平平

上例乃初唐格律未定時齊梁體的孑遺，可視爲古風式律詩中的特色，今人不可學。
#### 三連仄
三連仄，末三字皆仄，應避免。但同聲不同調連用尚可（如三上、三去、三入），然通常需在對句相救。
#### 孤平
孤平者，謂韻腳外，一句獨有一平聲，全句平仄失衡，聲韻上不美。至於五言平起平收句“平平仄仄平”，七言仄起平收句“仄仄平平仄仄平”，若其頭節上字即五言第一字、七言第三字平聲缺失，則是所謂“孤平句”，乃詩家大忌，必須本句自救方可。

例：
半作障泥半作帆：仄仄仄平仄仄平
### 韻式
律詩及絕句皆一韻到底，不換韻，絕句第三句不入韻。七言詩首句入韻為正格，非則偏格；五言詩首句不入韻為正格，入則偏格。
### 拗救
拗救者，分本句自救，對句相救，本句自救兼救對句。奇數字之變通、調劑者，可稱爲小拗，可救可不救，總以相救為美，平仄調和。出句中偶數字缺失的，是爲大拗，其對句必須相救才可。
#### 本句自救
例：一句中，平平仄仄，可為：仄平平仄
#### 對句相救
小拗對句救

出句:仄仄仄平仄，對句：平平平仄平

大拗對句救

出句:仄仄平仄仄，對句：平平平仄平
### 節奏
律句之聲律節奏分爲雙字節奏與單字節奏，依七言頂節，五七言頭節、腹節，脚節（尾節）順序排列。詩句的意義節奏與律句的聲律節奏不一定相同，學詩者不可不察。如以下意義節奏的詩句：

五言：□□+□□・ □或□□+□・ □□

七言：□□・ □□+□□・ □或□□・ □□+□・ □□
### 結構
絕句第一句曰起句；第二句曰承句；第三句曰轉句；第四句曰結句。

律詩之一、二句曰首聯；三、四句曰頜聯；五、六句曰頸聯；七、八句曰尾聯。
### 對仗
律詩之頷聯及頸聯宜對仗，頷聯不對而頸聯對者，謂之蠭腰格；首聯對而頷聯不對者，謂之偷春格，此格名家多用之，以振起音律。絕句不論，偶對者謂之偶絶。 對仗者，非詞性之對，而為實虛字之對。對仗有寬工之別，極工者謂之纖巧，雖精妙，往往失於氣弱也。
## 據
*《鐵蒲團詩律》（未刊稿）鐡蒲團 著
*《漢語詩律學》《詩詞格律》王力 著
*《文鏡秘府論》空海大師 著
*《唐詩入門》 程章燦 著
## 鑑
*碇豐長先生之「 詩詞世界」（日本語）
*日本關西漢詩吟唱 （日本語）
*反切、詩韻入門 （日本語）
*詩院 （越南語）
分類:詩
竭澤而漁

**竭澤而漁**，語出《呂氏春秋·義賞》，曰：「 竭澤而漁，豈不獲得，而明年無魚。」此漁必有度之謂。漁而有度，則萬類孳育，食貨不竭。竭澤而漁，致其繁衍不佳，則必損害土宜。
## 辨名
漢地亦謂之**過度捕魚**。日人謂之**濫獲**。

分類:魚
殷墟

**殷墟**，殷商舊京所在，埋地千載，後見天日。地今中國河南之中，安陽即殷京所處。商人徙都，盤庚自奄徙殷，直至紂王敗國。周立代商，殷邑俱廢，終埋土灰。近人知之，掘地而得，有宮殿宗廟，有王陵，有殷商故城。

諸墓陵中，婦好墓最善，墓陵未毀，尚得原樣。婦好者，商王武丁之婦。其墓有犬骨架六，人骨架十六，爲婦好殉奴。銅器四百有多，外有玉器、石器、骨器，及貝錢七千。

殷墟，以甲骨爲名。此地多出甲骨，上有古文，曰甲骨文，漢字即其苗裔。現得甲骨十六萬，青銅銘文一千有幾。學者今收得單字四千五百，讀曉三千，中有一千五百字已定其義。甲骨者，殷商史料，政治、經濟、文化、社會，皆有包含，由此知古事，辨源流，校誤存真。

## 外典
* 殷墟：中國二十世紀一大考古巨獻
* 聯合國教科文組織：殷墟
京兆杜氏

**京兆杜氏**，關中士族也。源自祁姓。漢御史大夫杜周徙茂陵。子孫公卿輩出。晉有杜預。以來仕宦北朝、隋、唐。唐世入相十二人。京兆杜六人，洹水杜一人，襄陽杜二人，濮陽杜二人。復有杜景佺相則天皇后。
## 房支
*濮陽杜氏:秦大將軍杜赫子杜威之子孫。
*京兆杜氏:漢御史大夫杜周之子孫。
*洹水杜氏:魏河東太守畿之少子杜寬之子孫。
*襄陽杜氏:晉征南大將軍杜預少子杜尹之子孫。
## 據
*《新唐書表第十二上》
*《新唐書宰相世系表集校》
倫敦東隅

**倫敦東隅**者英言East End of London，在倫敦市之東，故名焉，十九稘末始有此號；異種殊俗，窮閭鄙巷，居民多貧者。

## 史

上古之世，凱爾特人以為神聖，其地有一丘，在泰晤士河之陽，即今倫敦塔所在也，名曰塔丘，又謂白丘。凱爾特神話傳曰，其神布蘭之首藏於丘下，不死不朽，常護不列顛島，拒敵寇，蓋類日本應神之風也。凱爾特語布蘭即烏也。又曰有烏常棲塔丘Tower Hill，若去而不返，則倫敦必陷矣，故人翦其翼。

公元一稘，羅馬人至，敗凱爾特諸部，據其地。羅馬之俗，臣一族則納其神，故奉其為聖丘，而土木不得興焉，惟立官邸、興屋舍、建浴池於周丘。

十一稘，諾曼人至，建倫敦塔於聖丘。亦納凱爾特神話，豢渡鴉於塔內，以靖邦國。

一三四八年，鼠疫窫窳函歐，法皇克萊芒六世遣僧徒至，凡百二十人，皆着隱修道袍，且行且吟詠祝聖。徒眾行至斯蒂普尼-格林乃止。施黑魔法，為一圈，胥鞭撻至流血。

一五三零年，王后馬蒂爾達蘇格蘭之馬蒂爾達，即亨利一世之妻令建一寺，曰奧德門聖三一修道院Holy Trinity Priory Aldgate。

修道院異事有三，嘗有一巫女曰凱薩琳者，囚於院內，後巫女自刃，傳常有人聞其鬼哭，至今然也。後人坏寺之時，柱倒朴死一僧曰馬修者，傳其魂亦常現而逡巡徘徊。
日月跳丸，滄海桑田，至維多利亞之世，修道院已為廣場矣，名曰麥特，後世刳剔者戮凱薩琳·艾道斯於茲，即巫女凱薩琳自刃之所也。

一六六五年，大鼠疫，病者皆自赴溝壑以待死。

一六六六年，一麵包坊失火，倫敦城半毀。匠師圖於燒毀地建一大都，號新耶路撒冷，然以資費故不果。

十九稘末，華人至，多販鴉片。

一八一一年，有兇賊肆毒於雷特克里夫衢馗。

一八八八年夏末至秋，刳剔者傑克戮五妓於白教堂區。

一九三九年，英德交戰，納粹空軍襲之，兵火連天，屋舍盡偃，民失其所。

今多孟加拉之民徙居之。

## 區域

貝思諾-格林Bethnal Green、布萊克沃爾Blackwall、鮑Bow、布羅姆利-拜-鮑Bromley by Bow、丘比特鎮Cubitt Town、克勞布鎮Globe Town、萊姆豪斯Limehouse、麥爾安德Mile End、米爾沃爾Millwall、奧爾福德Old Ford、波普勒Popular、雷特克里夫Ratliff、沙德偉爾Shadwell、斯皮塔富爾德Spitalfield、斯蒂普尼Stepney、瓦平Wapping、白教堂Whitechapel。

## 據
*East End Chronicles by Ed Glinert
*the Curse of Mitre Square
韶山三乙型電力機車

**韶山三乙**，正名3B，電力機車也。或謂之**天藍三**。中國北車集團大連機車廠、大同電力機車廠和中國南車集團株洲電力機車廠、資陽機車廠造。行於中國鐵道交流電傳動幹線。二〇〇三年癸未四月，是車在軌。浚流有功。今停產矣。
羊琇

晉開府儀同三司，輔國大將軍，甘露威候**羊琇**字**稚舒**。漢太常羊續之孫，羊耽之少子也。初仕魏。從鐘會入蜀。及蜀亡，會謀反。琇苦諫之。還朝。封關內侯。琇爲外戚，晉文王嘗屬意司馬炎之弟攸，欲立之爲世子。琇爲炎謀，多有襄助，因與炎相善。及炎嗣王爵，敘左衛將軍，封甘露亭侯。武帝受禪，加散騎常侍。琇久在臺閣，甚見親重。會其門客犯法，琇當重罪，武帝特宥之，止免官。後坐齊王攸事左遷，憤而去官。卒。武帝賜東園秘器，朝服一襲，錢三十萬，布百匹。六世孫祉。
## 據
*《晉書卷九十三》
羊祉

魏安東將軍、兗州刺史、鉅平景子**羊祉**字**靈祐**。泰山鉅平人也。六世祖琇。劉宋任城令羊規之之子。魏太武帝南征，祉父降北朝。遂北徙。初襲父爵爲鉅平子，雁門太守。拜司空令、輔國長史。坐貪瀆當死，魏孝文帝特宥之，拜將作都將，加左軍將軍。景明四年，受命討氐人。正始二年入蜀，出劍閣而還。累遷龍驤將軍，秦、梁二州刺史。坐掠人充奴，免官。宣武帝朝復起爲光祿大夫。伐蜀，至涪而帝崩，班師歸朝。卒。贈安東將軍、兗州刺史。謚曰景。

祉家本南朝衣冠，恥仕北虜，恒囑其諸子南歸。第六子侃，後奔南梁。第二子深，仍仕北朝。祉在官不畏豪強，然其性酷烈，聲譽不休。人號曰「天狗」。
## 據
*《北史卷三十九》
*《南史卷六十三》
羊續

**羊續**字**興祖**，泰山人也。太常羊儒之子，其家世爲兩千石。蒙蔭拜郎中。入大將軍竇武府。後坐黨錮之禁。幽居十餘年。禁解，累遷廬江太守。揚州黃巾兵侵廬江境，續集郡民數十萬拒之，大破其眾，一郡安寧。復破安風賊戴風等。原其黨，使復爲農。中平三年，拜南陽太守。平江夏亂兵。在郡有休譽。六年將拜三公，不行，拜太常。未拜而卒。年四十八。三子，秘、衜、耽。

續惡奢侈，衣食唯簡。或有獻續魚者，續懸之庭上，以絕其再獻之意。妻挈其子秘至其舍，續閉門杜之，謂其自奉粗陋，無以奉人。及卒，財貨一無所受。其廉潔若此。
## 據
*《後漢書卷三十一》
韶山一型電力機車

**韶山1**，電力機車也。或謂之**芍藥**。中國南車集團株洲電力機車廠造。行於中國鐵道交流電傳動幹線。一九五八年戊戌十二月，是車在軌，為中國鐵道電力機車之鼻祖。浚流有功。一九八八年戊辰停產矣。二〇一四年甲午九月，是車功成身退。
東風四丁型柴油機車

**東風四丁**，正名4D，柴油機車也。或謂之**虎**、**花虎**、**藍虎**、**綠虎**。中國北車集團大連機車廠造。行於中國鐵道交流電傳動幹線及非電氣化幹線。一九九六年丙子十二月，是車在軌。浚流有功。今量產矣。

其又分為提速型、准高速型、機車供電型、普通轉向架貨運型、徑向轉向架貨運型、調車型、交流電傳動型等亞型，成是車系列。

## 圖冊

DF4D 3108 in Guilin.jpg|准高速型亞型機車
DF4D 4103 20111017.jpg|普通轉向架貨運型亞型機車
DF4DJ0001 20111007.jpg|交流電傳動型亞型機車
China Railways DF4D 4057 20120525.jpg|機車供電型亞型機車
China Railways DF4D 7021 20150412.jpg|徑向轉向架貨運型亞型機車
DF4D 1893@NXH (20151224095339).jpg|工人先鋒號機車
羊深

魏中書令、新泰男**羊深**字**文渊**，或作**文泉**。泰山鉅平人也。父鉅平景子祉。深其第二子也。初拜司空記室參軍，再遷尚書駕部郎中。以才能見重。爲魏孝明帝講《孝經》，時人榮之。正光末，深從元顥討羌、胡之亂，會蕭寶夤反，深與長孫承業軍潼關上。靈太后胡氏幸邙山，深從行。孝莊帝朝，拜太府卿。六弟羊侃南奔梁，與書勸深同往，深斬侃使。孝莊聞而嘉之。累遷散騎常侍、衛將軍、右光祿大夫，監起居注。受命沙汰冗官，尋兼侍中。孝武帝朝，拜中書令。孝武與高歡不和，走關中，深等起兵兗州拒歡，天平二年正月，爲高歡所害。有子肅。
## 據
*《北史卷三十九》
羊鴉仁

**羊鴉仁**字**孝穆**。泰山鉅平人也。驍果有膽力。世爲衣冠，鴉仁初仕北朝爲郡主簿，旋攜兄弟南渡投梁。封廣晉侯，統御征伐。大同七年，累遷都督南、北司、豫、楚四州諸軍事、北司州刺史。侯景至自北齊，鴉仁率精兵三萬迎之，侯景亂，鴉仁兵自淮上入援石頭。太清二年，爲侯景所獲，授五兵尚書。鴉仁恥之。三年，奔江陵，途遇荀晷，見害於東莞。有子亮，後爲閹人所害。
## 據
*《南史卷六十三》
*《梁書卷三十九》
羊玄保

**羊玄保**，泰山南城人也。初仕劉宋爲鎮軍參軍，累遷司徒右長史。爲王弘所重。旋入為黃門侍郎。玄保善弈，與宋文帝賭，文帝北，玄保得補宣城太守。在郡奏罷殊制。明年，拜廷尉，遷尚書吏部郎，禦史中丞，南東海太守，加輔國將軍。歷丹陽尹，會稽太守，太常，吳郡太守。玄保性簡素，所至不營利。宋文帝曰「每有好官缺，我未嘗不先憶羊玄保。」太子劉劭立，敘吏部尚書、國子祭酒。宋孝武帝討劭，劭將害公卿，獨玄保容色不易，劭意乃解。孝武帝立，敘金紫光祿大夫，加散騎常侍、特進。大明八年卒，年九十四。謚定。三子，戎、咸、粲。玄保治政謹慎，雖無殊績，亦不逾矩。
## 據
*《南史卷三十六》
*《宋書卷五十四》
羊烈

**羊烈**字**信卿**。泰山鉅平人，羊琇七世孫，兗州別駕從事瑩之子也。少好學，以玄學聞。孝昌末，烈從兄羊侃南奔梁，烈與從兄敦走洛陽。魏孝莊帝厚賞之。烈以家族離析，辭不受。仕北齊爲尚書祠部、左右戶郎中，除陽平太守。在郡有休譽。遷光祿少卿、兗州大中正，與畢義雲爭家品高低。加平南將軍，除義州刺史。以老去官，大象中，卒於家。烈治家中女子甚謹，寡不再醮。復於兗州立寺，以寡女充之。使修戒行。
## 據
*《北史卷三十九》
*《北齊書卷四十三》
牢不可破之聯盟

**蘇維埃社會主義共和國聯邦國歌**者，一曰《**牢不可破之聯盟**》，蘇聯之國歌也。一九三九年創。瓦西里·列別捷夫-庫馬奇作詞，亞歷山大·亞歷山德羅夫作曲。時值反法西斯之役，蘇府欲制新曲，以勵國人守土奮戰。謝爾蓋·米哈爾科夫偕葛布列·艾爾瑞傑斯坦撰詞。一九四四年，代《國際歌》而為國歌。又值斯大林當政，個人崇拜之風甚蔚，故其名亦見於詞。俟一九五三年斯氏崩殂，赫魯曉夫以頌斯氏之詞不可，令罷舊詞，僅奏曲。及一九七七年，復由米哈爾科夫修詞。

一九九一年蘇聯解體，俄羅斯聯邦改立米哈伊爾·格林卡之《愛國歌》為國歌。及公元二千年，俄國杜馬議決國歌、國旗、國徽之法，遂以舊曲配新詞，復為國歌。

分類:蘇聯書
美國獨立檄文

《**美國獨立檄文**》，公元一七七五年成。告天下云，北美洲十三英屬殖民地，絕不列顛國而自立。七月四日布文，後以為國慶之日。原文在華盛頓特區國書文件署。
韋宙

**韋宙**，京兆萬年人也。父丹，江西觀察使。宙系出京兆韋氏東眷鄖公房。初任河南府司錄參軍。宣宗朝。帝讀《元和實錄》，嘉其父善政，因奏為御史。累遷度支郎中。出爲太原節度副使。爲盧鈞之副。時回鶻爲患，宙巡視邊塞，起定襄、雁門、五原，絕武州塞，略雲中，逾句註。約法三章，諸夷悅服。拜吏部郎中，遷永州刺史。在州明律法，賑災異，罷冗員并弊政。築常平倉，收餘谷以備兇歲。民咸利之。入爲大理少卿。居有間，拜江西觀察使。遷嶺南節度使。時有武弁劉知謙者，宙異之。妻以從女。後以檢校尚書左僕射同中書門下平章事。懿宗咸通中卒。
## 據
*《新唐書卷一百九十七》
*裴庭裕《東觀奏記》
京兆韋氏

**京兆韋氏**，關中士族也。興於漢。大鴻臚韋賢，與大司馬霍光定策有功。賢四子，第四子玄成徙長安杜陵。子孫公卿輩出。仕宦魏晉北朝，唐世十七人入相。平齊公、龍門公、南皮公、逍遙公、鄖公、閬公、彭城公、駙馬、小逍遙公房，稱韋氏定著九房。
## 房支
### 西眷
魏詹事韋胄長子韋潛之子孫。
*平齊公房：周侍中、驃騎大將軍、開府儀同三司韋瑱之子孫。

### 東眷
胄子穆之子孫。
*閬公房：魏咸陽太守韋閬之子孫。
*彭城公房：魏使持節車騎大將軍、開府儀同三司、金紫光祿大夫韋泓冑長子韋澄之子孫。
*逍遙公房：居士韋敻之子孫。
*鄖公房：隋太傅、尚書令韋寬之子孫。
*駙馬房：韋延賓六世孫女韋庶人用權，其族多迎公主者，因號駙馬房。或云乃隋韋袞家奴韋桃符之子孫。稱黃犢子韋。
*小逍遙公房：韋華從宋武帝渡江，居襄陽，因稱襄陽韋氏，華十世孫韋嗣立任鳳閣侍郎、同鳳閣鸞台平章事、兵部尚書、同中書門下三品、中書令，封逍遙公，因改小逍遙公房。
*大雍州房：周雍州刺史韋義遠之子孫。義遠弟暉親。
*小雍州房：周雍州刺史韋暉親之子孫。暉親兄義遠。
*鹛城公房：周車騎大將軍韋元禮之子孫。

### 其他
*南皮公房：隋倉部侍郎、尚書右丞、司農卿韋瓚之子孫。
*龍門公房：隋驃騎大將軍、晉州大總管府長史韋通之子孫。

## 據
*《新唐書宰相世系表》
*《朝野僉載》
*《太平廣記》
*《元和姓纂四校記·卷二》
韋敻

逍遙公**韋敻**，字**敬遠**。京兆杜陵人，京兆韋氏東眷逍遙公房之祖也。父旭。幽州刺史。敻性簡約，澹於名利。弱冠，辟雍州從事。旋去職。朝廷凡十辟，敻皆不應。宇文泰聞而慕之，備禮辟敻，卒不能屈。敻居自宅，足不出戶。周明帝與敻尺素往來，帝甚悅，敕日給河東酒一斗。及南朝周弘正來使，與敻相惜。周武帝命敻論儒釋道三教優劣，敻作《三教序》答之。敻少時多著作，及老而削之。其文傳世者鮮。嘗戒其諸子，命薄葬。宣政元年二月，卒於家，年七十七。初，敻子瓘卒於任，家人咸泣之，敻獨不然，謂「死生命也，去來常事，亦何足悲！」。其通達若此。
## 據
*《周書卷三十一》
*《北史卷六十四》
愛似隨心鳥

**Habanera**, L'amour est un oiseau rebelle之俗名。喬治·比才所作詠歎調也。爲卡門之一部。於第五幕第一場以次女高音歌之。原曲爲西班牙塞巴斯蒂安·伊拉迪爾之所譜。比才蓋取而用之耳。時以爲民歌，人告以實情，比氏乃著伊拉迪之名於其劇上，詞以法蘭西語。其詞甚麗，言情之跌宕。譬若野鳥之飛，來去無蹤。

分類:法國歌曲
陸象先

唐尚書左丞相兗文貞公**陸象先**，本名景初。吳郡吳人也。父元方。系出吳郡陸氏太尉枝。初任揚州參軍，吉頊擢爲洛陽尉。遷左台監察禦史，轉殿中，曆授中書侍郎。景雲二年冬，太平公主言象先與崔湜於睿宗。二人同中書門下平章事，拜相。及太平公主勢盛，象先未嘗阿附。先天二年，公主事敗，崔湜、蕭至忠等皆死，獨象先免禍。出爲益州大都督府長史、劍南道按察使。其下韋抱真勸之以濫刑立威，象先不從。遷蒲州刺史。所在皆不好用刑。開元十年，知吏部選事，加刑部尚書。丁母憂去官。起同州刺史。二十四年，卒。年七十三。諡**文貞**。子泛、廣、偃。泛襲其爵。
## 相關
*庸人自擾:此本象先語。彼嘗謂曰:「天下本自無事，只是庸人擾之，始為繁耳。但當靜之於源，則亦何憂不簡。」
## 據
*《舊唐書卷八十八》
*《新唐書表第十三下》
醛

**醛**者，官品也，式R-CHO。醛基其特徵官能團而名之。眾醛者，性相異，定性於其子之大小矣。小者親水，易揮發而氣甚烈也，甲、乙醛之類皆從之。能氧效而自降解矣。

## 類
論烴基之異，蓋分脂肪、芳香二類也。
論羰基之數，蓋分一元、二元、多元也。

## 效性
其效多見者有三，可還原（還原反應）、可氧效（氧化反應）、亦可親核加成矣。

還原者，以氫化鋁鋰作媒，得二氫而生伯醇也。氧效者，受氧而得羧酸，常以高錳酸鉀作氧化劑，以速其效矣。

親核加成，以親核試劑攻羰基之碳也。以醇攻，先得半縮醛，再得縮醛。
閩嗣王

**閩嗣王**，諱**延翰**，字子逸，閩太祖長子也。後梁間，太祖為福建觀察使，以延翰為副使。及太祖薨，得立。同光四年，後唐拜為節度使。

時莊宗遇弑，中國多故。延翰取《史記·閩越列傳》示諸將吏，曰：「閩，自古王國也。吾今不王，何待之有！」將吏皆勸進。乃南面稱王，建國號曰大閩，尤奉後唐正朔。

延翰為人長大，美皙如玉。夫人崔氏貌陋而淫，延翰弗能制之。太祖喪未除，徹其几筵，多選良家女為妾。崔氏妒之，幽於別室，繫以大械虐殺之，一歲中，死者凡八十四人。延翰性驕淫兇暴，虐其兄弟。出惠宗於泉州。建州刺史延稟，太祖螟蛉也，與延翰素不睦。乃與惠宗謀，共伐福州。延稟先至，生致延翰，歷數其罪，斬於紫宸門外。惠宗至，延稟推之為主。葬延翰於城北五鳳山，即今福州晉安區新店鎮之黃墓也。閩都人呼「黃」曰「王」，遂訛呼其地曰「黃墓」。

## 據
*《十國春秋·閩二·嗣王世家》
*《舊五代史·卷百三十四》
*《新五代史·卷六十八》
吳郡陸氏

**吳郡陸氏**，江東士族也。源自媯姓田氏。田齊公族。漢吳令、豫章都尉陸烈之子孫。居吳郡吳縣。後漢時即爲著姓。東吳有丞相陸遜、遜子抗、抗子機，并知名當世。以來公卿輩出。唐世六人入相。丹徒枝一人，太尉枝三人，侍郎枝二人。
## 房枝
*潁川枝:漢潁川太守、尚書令陸閎之子孫。
**荊州枝:漢揚州別駕陸陸續之子孫。
***丹徒枝:漢丹徒令陸肅之子孫。
*樂安枝:漢尚書右僕射、樂安侯陸逢之裔。
**諫議枝:晉諫議大夫陸恢子弘之裔。分魚圻枝。
***魚圻枝:吳郡從事陸元之隱於魚圻，子孫號魚圻枝。又分太尉枝、侍郎枝。
****太尉枝:晉太尉陸玩之子孫。玩弟瓘。
****侍郎枝:晉中書侍郎陸瓘之子孫。
## 據
*《新唐書表第十三下》
*《新唐書宰相世系表集校》
恩德培行動

250px|縮圖|行動結束後，以色列突擊隊從薩耶特（Sayeret Matkal）
**恩德培行動**，蓋以色列軍奇襲以救質之事也。恩德培者，烏干達機場也。

夫巴勒斯坦與以色列，素有世仇，軍民紛爭日久。當是時，有巴勒斯坦人五十餘，以欲行恐怖事，為以色列、德、法等所囚。巴勒斯坦解放組織謀救之。

一九七六年六月二十七日，法國航空一三九號航班自希臘雅典欲返巴黎，其客多猶太人。巴解遂欲謀以為質，乃遣其屬徒八，並德國赤軍旅卒二，以德人威爾弗雷德•博澤為酋，賃其座，潛於客中。

午時六刻，飛機甫飛，遽劫之，機組不豫，乃從其令，遂改降利比亞班加西，並央補給油料。其間，一女以身懷六甲見釋，事遂發。及夜，竟又挾機倉促去，斷其補油管。翌日寅初，複降於烏干達恩德培國際機場，所以及此者，蓋得烏干達總統阿明陰助也。

飛機既降，匪囚眾客於舊航站樓內，初得二百四十八人，旋釋非猶太人。中有一法國修女，奉行慈愛，言可以己為質，而請釋他者一，匪弗許，驅離之。又欲釋機組，機長蜜雪兒•巴科曰：「送眾安返，蓋機長之天職也，今逢難見棄，非丈夫所為，吾不取也！」，其機組眾人亦附言贊之。匪遂囚機長並猶太客百又五人。而後宣言於世，曰：「期以日，以法德三國當釋某者等五十三人，時至未釋，盡殺所質！」

以色列國防軍故參謀長哈伊姆•巴列夫與阿明嘗有私交，數為斡旋，未果，乃陽作和談，采延宕之策，陰劃遣精兵救之，號曰「**大力神計劃**」。

以色列軍因先詢所釋人質，周知劫匪內情，複遣特工，佯作灑掃者，入機場，私匿攝像機，盡錄樓內匪兵分佈。又事發航站樓為本國索耐而博內公司所造，得圖紙，更考美國所供衛星地圖，盡得其詳。乃於軍營內仿建其樓以供擘劃，其間道路屋宇、甚或樓梯門坎，分毫不差。恐事不密，乃留其瓦工曰：「左右無事，軍營內率皆我國精兵，爾儕難得一見，但在營內盤桓數日無妨。」

夫以色列，去烏干達凡四千公里有奇，又中間非洲諸國，率多與以色列為敵者，欲遣兵奔襲，誠非易事，七月三日晨，總理拉賓征令下，蓋事至此，不得不發也。

是日午後，遣卒百余，以營長內塔尼亞胡上校為長，分乘運輸機四征之。恐為敵國炮火所傷，盡閉其無線電，禦機者止以目力飛行，後機見前機尾，臨紅海，更低飛近海面以避雷達。夜，潛降於恩德培，竟未為地面控制塔臺所察。

既臨，偽飾烏總統座駕載卒臨囚所，執希伯萊語厲聲曰：「仆地！仆地！」眾質如其言，而匪不省，錯愕相顧，則以軍所睹，立者皆敵也，立時斃之，眾匪及烏軍無以應，事遂偕矣。質者亡其三，餘具隨軍返，取道鄰國肯尼亞以歸。

烏國不懌，言以色列見伐，師出無名，訴諸聯合國。以烏國陰資悍匪，世所不容，弗納。

是役也，斃匪七，複斃協匪之烏軍四十有五，而耗時未足半時辰耳，惟少校內氏為烏軍所傷，未幾而殉。別有人質名布洛赫者，以病入院，事後為阿敏殺以洩憤，本不為世所知，後十年，阿明失其國，事乃敗。
安卓

夫**安卓**者，興於西曆二〇〇七年冬，出自谷歌之門。明年春，其器始行於世。所本出於林納克斯之核，開其源流，示之天下，延攬賢士，共濟其業。

其妙在於指撫而行，或上或下，或左或右，一指可通。設虛鍵以代實物，撰書輕靈，疾如飛鴻。萬端器具，咸得相容，諸般玩物，無所不通。促遽、盤旋，皆能馭之。其大要在於正屏，正屏者，其機之面目也。圖符列列，觸即啟用，示則現信。其上有狀態之行，其下可引示消息，上推則藏，機巧之極也。

其用之大，在於器用。器用者，增機能者也。巧匠以安卓之具造之。昔時重爪哇，今則尚哥特靈術。諸器積於谷肆，浩如煙海。或取之無償，或以幣易之。

其利也，在於本源共享，可任人改造。匠者巧思縱橫，器用盈千累萬，取之不竭。今之世，十人執機，七八用之，價廉而物美，士庶共得。

然其病亦彰。支分道歧，器異其形，新術難施於舊器，用者多所歎惜。密事或洩，為宵小所竊。與他家爭鋒，訟訴不已。奸人乘虛而入，或竊密而圖利，或播異聲以迷眾。谷歌辯曰：「事雖罕見，用者不可不防也。」又有議者疑其窺伺，用為公器，間諜由此出焉，聞者駭然。

為防患未然，設界籬以限器用。非經首肯，不得妄動。又設谷歌衛士，專司稽查。復有辨識之術，庶幾無虞。

安卓術，日新月盛。其名，各以食物名之：初為餅，繼為糖，復為蜜，層出不窮。歲歲大革，小補不絕。谷歌欲與蘋果爭鋒，務求精進。

訟事繁如江魚。甲骨文訴其術，蘋果爭其制。雖屢遭攻詆，然每化險為夷。谷歌抗言：「此非戰之罪，實創新之功。」

今志在四海，欲遍人間萬域。車載、身飾、智室諸域，無不染指。谷歌之志，欲安卓之名無處不在，蓋天彌地。

分類:電話
分類:作業系統
豬油

**豬油**，豚之脂膏也。在漢亦稱**大油**、**葷油**。欲得豬油，取豬肥肉入鼎鑊，以火煉之，則得黃油，味香，少頃則冷，色白而凝，所餘渣滓，曰「豬油渣」，亦可食也。

其味甘厚，耐溫，適於中華之烹飪。因其置於室中則凝，熱之則化，適於烹飪麵點，故廣用於中式麵點。
長野縣短期大學

**長野縣短期大學**，日本公立短期大學也，在長野縣長野市。日本短期大學中，開學最古。有多文化交流學科、生活科學科、幼兒教育學科三學部，長上條宏之。

## 沿革
昭和四年，長野女子專門學校。二十五年，因長野縣，更爲長野縣短期大學。平成十六年四月，男女同校至今。

## 攷

## 他典
* 長野縣短期大學官址
狹義相對論

**狹義相對論**（英：**Special Relativity**）者，釋時方一體之理。所據二公理，其一曰：更慣性系而物則不遷；其二曰：易觀者而光速不變。公曆一九零五年，愛因斯坦著《原動體之電動力學》，其說昭於天下。當是時，牛頓力學與麥氏電磁方程之不容，光以太之不見，爲格致家所惑久矣，而狹義相對論出，其理庶幾可解。迨至今日，則世猶稱其真確，雖牛頓力學亦可謂簡易實用之擬。其理可推及諸現象：尺縮鍾緩、質力等價、速有莫逾、同時不與。又可由是推知，時方之間有不遷之性。

分類:基礎之文
湯一介

**湯一介**者，湖北黃梅人，而於一九二七年二月十六日生於天津，卒於甲午年八月十六日。其乃中華人民共和國之巨儒。一九五一年，一介肄業於北京大學哲學系。其人精通哲學，嘗為北京大學哲學系之教授，中國哲學與文化研究所之長，亦導諸博士。

甲午年八月十六（公曆九月九日），巨儒湯一介卒。年八十七。

## 著
一介為一代之巨儒，著作良多。嘗撰《郭象與魏晉玄學》、《魏晉南北朝時期的道教》、《中國傳統文化中的儒道釋》、《儒道釋與內在超越問題》、《在非有非無之間》、《湯一介學術文化隨筆》、《非實非虛集》、《昔不至今》、《郭象》、《當代學者自選文庫:湯一介卷》、《佛教與中國文化》、《生死》、《Confucianism,　Buddhism,　Taoism,　Christianity and Chinese Culture》、《La Mort》百許論文也。
分類:湖北省列傳
九條教家

**九條教家**，號**弘誓院**。京都人也。系出藤原氏北家九條流。父太政大臣良經。建久五年誕。年十二，爲近衛中將。承元元年，敘從三位。轉中宮權大夫。建保中，累遷中納言、中宮大夫、大納言。嘉祿元年，發菩提心，剃髮。法號觀空，後改慈觀。建長七年卒，年六十二。教家善書，能詩文。選前朝章句可觀者，爲《泥之草再新》。
## 據
*《公卿補任》
*五味文彦《明月記之史料學》ISBN 978-4-921145-08-8
午餐肉

**午餐肉**者，熟豚肉罐頭也。昔美國民生困鄙之時，肉價翔踴，惟富人克玉食，午讌餐罐頭肉，故名焉。一九三七年，荷美爾·傑伊始製之。一九二六年，傑伊作罐頭火腿，肉商仿之，調味以彰之。三十葉，肉商皆以豬唇、鼻、耳入大鉄罐而售之，唯傑伊用肩肉，眾商之不用者，以剔骨難也。且傑伊所製肉佳而廉，眾所不及也，後又小其罐以便民。

二戰始，午餐肉為餉餽也，兵士食之久，遂惡之。然則，夏威夷人愛之甚也，以作壽司，蓋二戰時，於和人習得其技焉。韓國人亦喜食之，二戰終，民乏食，常覓諸美軍之營，得午餐肉、起司，以之烹速食麵，則為佳饌矣，謂之曰：部隊湯。

午餐肉可即食，亦可烹之。其味雖甘，嗜之恐為害也，或謂多食則患癌，故養生者不可不慎焉。

## 據
*https://whatscookingamerica.net/History/Spam.htm
*https://www.madehow.com/Volume-6/Spam.html 
*https://www.eater.com/2014/7/9/6191681/a-brief-history-of-spam-an-american-meat-icon
海東青

**海東靑**，猛禽也。屬隼科，又名白隼、海青，古爲肅愼之神。清末大儒黃尊憲詩《夜起》曰：「正望鷄鳴天下白，又驚鵝擊海東靑」，寓俄人侵掠也。馴之則能搏走兔，擊天鵝，故獵者貴之。然其獲難甚也，金元之世，罪人有能獲而進之者，則赦宥之。遼天祚帝嗣，役女眞以供之，不能堪，遂畔，立金國。其裔滿洲，至今以爲圖騰焉。

## 據

*海東青：滿族圖騰 

分類:今顎類
吳清源

**吳清源**，本名**泉**，以字行，弈士也，民國三年生福州，師事瀨越憲作，創新布石。

泉年七歲學棋。民國十六年，井上孝平與弈而稱說之。十七年瀨越作書相邀。橋本宇太郎引泉東渡。次年進三段。以段位故多執黑，獲譽「黑先無敵」。二十一年升五段。始演「三三-星-天元」開局。二十二年與木谷實著《新布局》。顛覆本因坊算砂之「小目」範式。勝率驚人。搖撼日本。本因坊目「三三」為禁手，棋界為之撕裂。是年泉惜敗於本因坊秀哉，然時人謂秀哉勝之不武。

民國二十七年秀哉讓本因坊家元，退休，八段以上因無人。二十八年鐮倉十番棋吳泉對戰木谷，木谷五負壹勝降級。三十年雁金準一八段挑戰十番棋，泉四勝一負，局終止。三十一年泉升八段，聘娶中原和子。藤澤庫之助六段挑戰升降十番，藤澤「定先」不勝。此皆大東亞戰爭時事，泉家人悉西返，瀨越、橋本侶吳氏訪南京，國人賞購吳氏首級，泉遂走。

戰後泉顛沛流離。讀賣新聞訪泉，泉十番棋兩勝橋本宇太郎。三十七年對陣巖本薰升降十番，克之。三十八年民國轉進臺灣，是年吳氏升九段。昭和二十六年再戰藤澤，降之為「先相先」。二十八年十番棋降阪田榮男為「定先」。高川秀格雖於「本因坊-吳氏三番棋」連年告負，然時日本已無人更愈高川，遂以高川對吳氏為升降十番棋壓軸，泉復大勝，高川降格。斯十六載，吳氏對手各各降級，第令更續升降十番，亦已無堪對陣者。吳氏霸踞棋壇，稱昭和棋聖。眾以爲本因坊道策、秀策以來第一人也。或曰「碁」曰「」，「吳」亦曰「」，豈非天數。

昭和二十七年蔣介石面授「大國手」號。三十六年，泉車禍入院，棋力不復當年，後專務棋理，調教後學。平成十五年訪臺，馬英九授榮譽市民獎章，辭不受。二十一年入選囲碁殿堂，辭不受。二十六年百歲辭世。

吳清源重整體、重子速，格局明快，惡「定式」。名徒遍天下。國籍數易，多出不得已，無心世事。初，篤信世界紅卍字會，後熱衷璽宇教。然心態純良，唯知奉弈。身後毀譽，亦何有哉。
分類:圍棋
殷浩

**殷浩**字**渊源**。陳郡長平人也。識度清遠，兼通玄老。初爲庾亮引爲記室參軍。庾翼欲以爲司馬。除侍中、安西軍司，浩皆不就。蛰居近十载。翼致書曉諭之，浩固辭。康帝朝，庾冰、何充相繼卒。會稽王攝政事，征浩爲揚州刺史。浩固讓數月，乃就職。遂爲王心腹，共抗桓溫。浩由是與溫有隙。丁父憂去揚州刺史。旋復職。浩用荀羨爲義興、吳郡太守，樹植黨羽。王羲之勸浩與桓溫和，浩不從。永和五年，虜人石虎死，北國亂。朝廷以中軍將軍、假節、都督揚豫徐兗青五州軍事授浩。浩引兵北伐許、洛。至壽陽，陰使人說苻健之臣梁安、雷弱兒，以爲內應。欲進鎮洛陽。未至而北，還壽陽。再進再敗。退保譙城。事遂寢。坐罪廢爲庶人。流東陽信安。永和十二年，卒於徙所。
## 相關
*寧作我:桓溫嘗問浩曰:君何如我？浩答曰:我與君周旋久，寧作我。
*咄咄怪事:浩被廢後，言不及他物，唯書咄咄怪事四字而已。
*殷浩書空;浩歸家數載，常書空言志

## 據
*《晉書卷七十七》
甑帶瘡

**甑帶瘡**者，又云**纏腰龍**、**纏腰火龍**、**纏腰火丹**、**生蛇**。此瘡繞腰匝，風濕搏血氣所生，狀如甑帶，因以為名。
## 據
*《諸病源候論》[卷之三十五\瘡病諸候（凡六十五論）] 五十六、甑帶瘡候
分類:疾病
廷尉

**廷尉**，官名，秦始置。

《漢書·百官公卿表》言，掌刑辟。

## 屬官
* 廷尉監：正監、左右二監，秩千石，東漢右監罷廢。輔廷尉。
* 廷尉平：漢宣帝置，秩六百石。有云設左右平，或曰四平。東漢時只存左平。
* 延尉史：廷尉派往地方審人之者。源雜，杜周云自私薦，王溫舒云自獄吏。

分類:職官誌
秦莊襄王

**秦莊襄王**，又謂**莊王**，**嬴**姓，初諱**異人**，後改為**楚**，一作**子楚**，秦孝文王之子，秦始皇之父，戰國時秦君。

## 傳
昭襄王二十六年生。子楚初為質於趙邯鄲，號**質子**。後識呂不韋，得其之助而為秦君。莊襄王三年五月丙午薨，年三十五。秦莊襄王陵在陝西省西安市新城區韓森寨村，即陽陵。其子始皇改號皇帝，追尊其為**太上皇**。

## 為政
秦莊襄王元年，詔令大赦天下，施德布惠於民。是年，莊襄王命蒙驁伐韓，韓割成皋、鞏等地於秦。秦遂擴地至大梁，初置三川郡。

秦莊襄王二年、三年，莊襄王令蒙驁攻趙，取太原、榆次、新城、狼孟等三十七城。三月，蒙驁又拔魏之高都、汲。

夏四月，莊襄王使王齕攻上黨郡，立太原郡。魏公子信陵君合縱燕、趙、韓、魏、楚五國之師皆在黃河以南破秦，蒙驁敗退。五國之師乘勝至函谷關，秦閉關不出。於是，信陵君名震天下。而秦莊襄王怒於此戰不利，時魏太子增質於秦，欲囚之，經人勸後，秦莊襄王乃息此念。
## 宗室
### 父母
*父：秦孝文王
*生母：夏姬
*嫡母：華陽夫人

### 王后
趙姬

### 子
*秦始皇
*成蟜：長安君

## 引據
*《史記·卷五·秦本紀第五》
*《史記·卷八十五·呂不韋列傳第二十五》
*《戰國策》

## 關聯
*秦始皇
*呂不韋

分類:秦本紀
秦孝文王

**秦孝文王**，一作**安國君**，**嬴**姓，**趙**氏，諱**柱**，一作**式**，秦王，秦昭襄王之子也，兄秦悼太子。王僅三日而薨。

## 傳
昭襄王五年生。五十六年，秦昭襄王薨，其子秦孝文王立。尊生母唐八子為唐太后，與先王合葬。韓桓惠王衰絰入吊祠，諸侯皆使其將相來吊祠，視喪事。

一日，出遊至朐衍，有獻五足之牛者。

孝文王元年，改元繼位之禮後第三日，除喪期間暴卒，葬於壽陵，其子秦莊襄王立。

## 引據
*《史記索隱》
*《廣弘明集》引《陶公年記》

## 注


分類:秦本紀
耶律楚材

大元經國議制寅亮佑運功臣、太師、上柱國、廣寧文正王**耶律楚材**字**晉卿**。號**湛然居士**，又號**玉泉老人**。契丹人也。遼東丹王耶律倍八世孫。父履，仕金爲尚書右丞。其名，蓋取自《左傳》楚材晉用也。楚材博通天文、地理、律曆、術數及釋老、醫卜之說。初仕金，授開州同知。元太祖克金中都，獲而重之。楚材從帝征西域、西夏。睿宗監國，以楚材治燕京。時其地盜眾，官吏亦貪暴，楚材不畏豪強，繩不逞者正法，黎民安之。太宗時，蒙古陋於制，楚材所言，多被施行，由是禮制漸全。拜中書令。蒙古下河南，欲戮盡漢民，楚材諫止之。全活無算。復自亂中得孔子裔孫，保爲衍聖公。道統賴以得全。時中原初定，法令紊亂，楚材上陳便宜一十八事，施行之，民始知法。太宗八年秋七月，楚材議定稅法，從輕。十年，天下旱蝗，楚材奏免一年賦稅。楚材疾惡政，屢陳百姓之所患，直言犯上，以至泣淚。帝王不能屈之。蒙古人不知理政，其制多出楚材。在官惟務去弊，嘗謂人曰:興一利不如去一害，生一事不如省一事。昭慈皇后稱制三年夏五月，病卒。年五十五。至順元年，追封廣寧王，謚文正。二子，鉉、鑄。
## 相關
*天下匠:或問楚材儒者何用，楚材對曰:「治弓尚須用弓匠，為天下者豈可不用治天下匠耶？」
*生一事不如省一事:其言本自楚材興一利不如去一害，生一事不如省一事之語。
## 據
*《元史卷一百四十六》
*《新元史卷一百二十七》
成蟜

**成蟜**，**嬴**姓，生卒年不詳，戰國末年秦公子，秦莊襄王子，秦王政之弟。

## 傳
封**長安君**。嘗奉秦王之命，使韓，迫韓桓惠王割百里予秦。

秦王政八年，秦王令成蟜攻趙，成蟜於屯留叛秦降趙。

秦取屯留，成蟜之徒皆坐斬死，屯留之民徙臨洮。成蟜降趙，趙悼襄王封其於饒。一曰秦王子嬰為其子。

## 引據
*《史記·卷七十八·春申君列傳》
*《戰國策·卷六·秦策四·顷襄王二十年》

分類:秦列傳
秦穆公

**秦穆公**，一作**秦繆公**，**嬴**姓，諱**任好**，秦德公少子，春秋時秦君，《史記索隱》列之於春秋五霸。

## 傳
穆公元年，秦穆公立，以百里奚、蹇叔、由余為謀，破晉，獲晉惠公，滅梁、芮、滑等。穆公嘗佐晉文公返國為君，以致秦晉之好。晉文公薨，其盟遂解，秦晉相拒；穆公欲東進，至中國圖霸。三十三年，秦晉有崤之戰；三十五年，秦、晉又有彭衙之戰。兩戰皆為晉兵所敗，三將陷，秦軍沒，秦東進之路遂為晉所扼。

穆公乃西進。其招由余為士。由余，本晉人，後奔於戎。秦用由余之謀，漸滅西戎所建之國十二，一曰二十也。秦穆公謂戎之勝，周襄王特加賀之，又賜金鼓，冀其以鼓進伐；秦穆公伐關西諸國，闢地千里，襄王以其為西方諸侯之伯，遂霸西戎，乃定秦統一中國之基。

三十九年，秦穆公薨，葬於雍城，殉者盡一百七十七。

## 為政
### 政治
秦穆公廣納賢士，敢以非本國之人而用之，此客卿之製也。號曰「五羖大夫」之百里奚、相馬伯樂、九方皋皆奔秦。

### 軍事
秦穆公善治軍。秦人善御馬。穆公改良騎軍，皆佩匕首。此早於趙武靈王胡服騎射。相傳「短兵相接」亦因之而來。秦穆公與晉相爭，失利。乃西進滅戎國二十，遂霸西戎。

### 外交
穆公九年，晉獻公薨，驪姬子奚齊立，尋為其臣里克所弒。秦穆公派百里奚將兵送夷吾歸國嗣位，為晉惠公。惠公未立時，許將河西八城贈秦為謝禮，立而背約。晉臣丕豹奔秦，為穆公所用。十二年，晉大旱，秦穆公贈粟於晉。

十四年，秦大饑，晉不與秦贈粟以賑之，而乘間出師，於明年伐秦。秦晉戰於韓原，秦師擒晉惠公。秦以周襄王與穆姬之請，秦穆公與惠公盟誓，將其放還。晉惠公送太子圉為質於秦，且將河西之地獻於秦，秦之東界擴至龍門。

二十三年，晉惠公薨，子圉逃歸，是為晉懷公，又害公子重耳。穆公乃迎重耳自楚，以禮待之，將女文嬴及宗女四適其為妻，而於明年送重耳歸晉為君，是為晉文公。文公弒子圉，得秦之助，尊王攘夷，敗楚城濮，遂為霸主。

三十年，秦復發兵助晉文公圍鄭。鄭臣燭之武夜懸城而出，見穆公曰：「鄭亡，於秦不利。晉之力強，則當秦之勢衰，且晉人擴於東，次則向西用兵於秦。君何損己利，助晉乎？」穆公乃與鄭盟，留杞子、逢孫、楊孫戍之，罷兵而還。

## 其他
亦見於《東周列國志》。

## 宗室
### 祖
秦憲公

### 父
秦德公

### 兄
*長兄：秦宣公
*次兄：秦成公

### 妻
穆姬：晉獻公之女

### 子女
*子：秦康公
*女：文嬴，晉文公之妻

## 引據
*《史記·卷五·秦本紀第五》
*《左傳·文公三年》

分類:秦本紀
貞觀政要

貞觀政要，乃一專錄唐太宗與群臣論政之書，為唐官吳兢撰，共十卷四十篇。以古為鏡，擇善而從。

## 錄
*卷一：君道第一、政體第二
*卷二：任賢第三、求諫第四、納諫第五、直諫（附）
*卷三：君臣鉴戒第六、擇官第七、封建第八
*卷四：太子諸王定分第九、尊敬師傅第十、教戒太子諸王第十一、規諫太子第十二
*卷五：仁義第十三、论忠義第十四、孝友第十五、公平第十六、誠信第十七
*卷六：儉約第十八、謙讓第十九、仁惻第二十、慎所好第二十一、慎言语第二十二、杜谗邪第二十三、悔过第二十四、奢纵第二十五、贪鄙第二十六
*卷七：崇儒学第二十七、文史第二十八、礼乐第二十九
*卷八：务农第三十、刑法第三十一、赦令第三十二、贡赋第三十三、辩兴亡第三十四
*卷九：征伐第三十五、安边第三十六
*卷十：行幸第三十七安邊、畋猎第三十八、灾祥第三十九、慎终第四十
東海徐氏

**東海徐氏**，士族也。徐公族，本出下邳郡僮縣。祖徐詵，秦莊襄王相。漢魏以還，世爲東海大族，居郯縣。仕宦晉、南朝。公卿輩出。劉宋有宰相徐羨之。唐世三人入相。
## 房支
*北祖:諫議大夫徐安仁長子徐豐之子孫。
*南祖:安仁第二字徐霸之子孫。
*高平徐氏:徐詵第二子矩之子孫。
**高平北祖:未詳
## 據
*《新唐書表第十五下》
合肥市

**合肥**，古稱**合淝**、**廬州**、**廬陽**，居安徽省央，巢湖北。

## 源
《爾雅》云：「歸異出同曰肥」。「二水皆曰肥，合于一源，分而為二，故曰合肥。」此其一也。

北魏酈道元《水經注》云：夏水暴漲，施合於肥，故曰合肥。此亦一說。

唐代復有人曰，淝水出雞鳴山，北流二十里分而為二，其一東南流，經此入巢湖；其一西北支，二百里出壽春入淮河。

## 史
西漢武帝元狩元年，會淮南國王劉安坐罪，國除，為九江郡，轄合肥縣，此「合肥」一名源也。元封五年，析天下為十三州，合肥縣屬揚州九江郡。
東漢光武帝建武元年，改合肥縣為合肥侯國。漢獻帝建安五年，廢合肥侯國，復改為合肥縣，遷揚州之治於此。
三國時，合肥縣屬魏國淮南郡。西晉武帝太康元年，改九江郡為淮南郡，合肥縣屬之。東晉之世，南北裂，時時而兵燹，或戰與合肥之野 ，縣遂廢。南朝宋置南豫州，於舊合肥縣地置汝陰縣，屬南豫州南汝陰郡，為其郡治。梁武帝天監五年改屬汝陰郡。普通七年，以壽陽置南豫州，汝陰為治。太清元年，置合州，汝陰屬合州汝陰郡，為州、郡治。北周宣帝大成元年，合州為其所襲，拔之。
隋之文帝開皇元年，改汝陰縣為合肥縣，易合州為廬州，合肥屬之，為其治。大業初，更廬州為廬江郡，合肥屬廬江郡，為治。

## 博覽
* 合肥市政府 

## 據
分類:安徽省區劃
令狐整

周大將軍、開府儀同三司、都督鄜宜豳鹽四州諸軍事、鄜州刺史、彭城襄公**令狐整**字**延保**，燉煌効穀人也。系出燉煌令狐氏。其族世爲本郡紳士。東陽王元榮辟整爲主簿。有鄧彥者據瓜州反魏，整執之送京師。宇文泰嘉之，薦整爲都督。及燉煌再亂，整引郡人討平之。有司征整入朝，補壽昌太守，封襄武縣男。整入朝時，其宗人凡兩千餘人同行。累遷驃騎大將軍。賜宇文氏。周代魏興，整拜司憲中大夫。除豐州刺史。天和六年，進位大將軍。宇文護專政，欲引整爲黨羽，整不從。及護受誅，整得免。建德二年卒，年六十一。謚曰襄。有子熙。整性謹慎，歷居中表要職，廣得休譽。
## 據
*《北史卷六十七》
*《周書卷三十六》
秦襄公

**秦襄公**，**嬴**姓，**趙**氏，名未詳，《東周列國志》載其名曰**開**，惟此小說家言耳。秦莊公次子也，享國十二年。乃秦始受封為諸侯之首代國君。

莊公四十四年，秦莊公薨，長子世父因伐西戎，讓位于弟秦襄公，秦襄公代立。

襄公元年，襄公以女弟繆嬴為西戎豐王妻。

二年，襄公遷都於汧，秦國勢力東移。同年，西戎圍西犬丘，公子世父率師擊之，為戎人所虜。歲余，複歸世父。

七年春，周幽王從褒姒廢太子，立褒姒子為適，數欺諸侯，諸侯叛之。西戎犬戎與申侯伐周，弒幽王酈山下。而秦襄公將兵救周，戰甚力，有功。周避犬戎難，東徙雒邑，襄公以兵送周平王。平王封襄公為諸侯，賜之岐以西之地。曰：「戎無道，侵奪我岐、豐之地，秦能攻逐戎，即有其地。」與誓，封爵之。襄公於是始國，與諸侯通使聘享之禮。

秦襄公既侯，居西垂宮。

八年，初立西畤，祠白帝，其牲用駵駒黃牛羝羊各一云。

十二年，伐戎至岐而死，葬西垂。

## 引據
《史記·卷五·秦本紀第五》

## 注


分類:秦本紀
皇甫湜

**皇甫湜**字**持正**。睦州新安人。元和元年進士。授陸渾尉。三年，與牛僧孺、李宗閔等對策，言時政辭甚切，弘農楊於陵升之上策，登賢良方正科。爲權貴所不容，謫吉州廬陵。寶曆中，事李逢吉爲襄陽從事。累遷工部郎中。大和中，出官東都。與白居易善。東都留守裴度辟爲判官。裴度修福先寺，欲請白居易爲文。湜怒，自謂能文，度謝而從之。飲酒一斗，揮筆而就。度厚贈之，湜又怒，謂酬過薄。度笑謂之不羈之才。湜嘗師事韓愈，其文風奇絕，或謂之不善詩。有集三卷，佚。宋人輯其文爲六卷。今存。
## 據
*《新唐書卷百七十六》
*《唐詩匯評》
一八四四年

## 大事
## 生
*七月廿五，湯姆·艾金斯，美國畫家、攝影家。
*莎拉伯恩哈特，一八四四年生，法國巴黎人也，猶太裔，法蘭西戲劇院名伶。
*十月十五日，弗里德里希·尼采，德國哲人
*十一月廿四日，卡爾·賓士，德國賓士創始者。
## 歿
*十二月十九日，近衛寔子，日本江戶幕府第十一代將軍德川家齊正室。
人民公社

**人民公社**者，曩時中華人民共和國之舊制也。西元一九五八中，中國共產黨中央委員會主席毛澤東巡於河北、河南、山東三省。或語曰「小社」之併於「大社」，澤東以爲然，而名「大社」曰「人民公社」也。及六月，查岈山首行人民公社之制，名之曰「查岈山人民公社」。不數月，舉國皆行之。初，人民公社以口量食，不以功取。然食者眾，勞者少。終致饑矣。後乃復行以功取食之制也。

及鄧氏小平上位，行改革之策，乃廢之。
裴垍

**裴垍**字**弘中**。河東聞喜人也。系出河東裴氏東眷裴。唐憲宗元和朝宰相。父昱，高陵令。弱冠，舉進士。元和初入爲翰林學士。遷中書舍人。趙郡李吉甫入相，問朝中可用者於垍，垍以三十人姓名對，吉甫遂從而用之。元和三年秋，以中書侍郎同平章，入相。令天下留州、送使物依省估。四年，加集賢院大學士，監修國史。五年，以疾罷相，領兵部尚書。六年，病卒。垍明於用人，爲翰林學士時，舉李絳、崔群。既入相，舉韋貫之、裴度、李夷簡、薛存誠。垍性至公，人不敢以私事洽之。在其位時，舉直錯枉，時論以垍爲賢相。
## 據
*《舊唐書卷百四十八》
*《新唐書表第十一上》
崔昭緯

**崔昭緯**字**蘊曜**，清河東武城人也。唐昭宗時宰相。系出清河崔氏南祖烏水房。僖宗中和二年狀元。歷中書舍人、翰林學士。大順元年以戶部侍郎同平章事，入相。昭緯外結藩鎮以自重，內托宦官以專擅。力舉宗人崔胤，召李茂貞、王行瑜犯長安，害朝臣韋昭度等。昭宗深惡之。乾寧二年十月，王行瑜受誅。昭緯亦罷相。授右僕射。別謀結朱全忠以圖自保，貶梧州司馬。賜自盡。卒於荊南。

## 據
*《舊唐書卷百七十九》
*《新唐書表第十二下》
牛窗町

**牛窗町**，在日本岡山縣東南，屬邑久郡。西接岡山市，北連邑久町，東及南臨瀨戶內海。二〇〇四年，十一月一日，與邑久町、長船町并為瀨戶內市。

昔，神功皇后征三韓，遇大牛怪曰塵淪鬼者，乃援弓斃之，其頭、體、尾遂化為三島曰：黃島、前島、青島。至神功歸自新羅，复遇之，化為牛鬼矣，住吉明神斷其角，投海中。牛鬼既滅，其體化為黑島、中之小島、端之小島。牛窗即牛轉之訛也。

## 外鏈

*牛鬼